qundao/data-zh-poetry huggingface dataset:
临终二诗·其一
作者：韩玉
朝代：宋

客自朝那戍，东过古郑原。衰年会凶运，奇祸发流言。白骨将为土，青蝇且在樊。仰呼天外恨，沉思地中冤。母丧半途鬼，儿孤千里䰟。此心终不灭，有路诉天阍。
临终二诗·其一
作者：韩玉
朝代：宋
体裁：五言排律

客自朝那戍，东过古郑原。衰年会凶运，奇祸发流言。白骨将为土，青蝇且在樊。仰呼天外恨，沉思地中冤。母丧半途鬼，儿孤千里魂。此心终不灭，有路诉天阍。
临终二诗·其二
作者：韩玉
朝代：宋

天下无双士，军中有一韩。才名两相累，世道一何艰。旅次穷冬暮，囚孤永夜寒。身亡家亦破，巢覆卵宁完。矍铄鞍仍在，惊呼铗屡弹。丈夫忠义耳，无惜感歌还。
减字木兰花（赠歌者）
作者：韩玉
朝代：宋
体裁：词

香檀素手。缓理新词来伴酒。音调凄凉。便是无情也断肠。莫歌杨柳。记得渭城朝雨后。客路茫茫。几度东风春草长。
卜算子·杨柳绿成阴
作者：韩玉
朝代：宋
体裁：词

杨柳绿成阴，初过寒食节。门掩金铺独自眠，那更逢寒夜。强起立东风，惨惨梨花谢。何事王孙不早归，寂寞秋千月。
太常引
作者：韩玉
朝代：宋

荒山连水水连天。忆曾上、桂江船。风雨过吴川。又却在、潇湘岸边。不堪追念，浪萍踪迹，虚度夜如年。风外晓钟传。尚独对、残灯未眠。东城归路水云间。几曾放、梦魂闲。何日整归鞍。又人对、西风凭栏。温柔情性，系怀伤感，欲诉诉应难。愁聚两眉端。又叠起、千山万山。
太常引·其二
作者：韩玉
朝代：宋
体裁：词

东城归路水云间。几曾放、梦魂閒。何日整归鞍。又人对、西风凭栏。温柔情性，系怀伤感，欲诉诉应难。愁聚两眉端。又叠起、千山万山。
太常引·其二
作者：韩玉
朝代：宋
体裁：词

东城归路水云间。几曾放、梦魂闲。何日整归鞍。又人对、西风凭栏。温柔情性，系怀伤感，欲诉诉应难。愁聚两眉端。又叠起、千山万山。
太常引·荒山连水水连天
作者：韩玉
朝代：宋
体裁：词

荒山连水水连天。忆曾上、桂江船。风雨过吴川。又却在、潇湘岸边。不堪追念，浪萍踪迹，虚度夜如年。风外晓钟传。尚独对、残灯未眠。
念奴娇
作者：韩玉
朝代：宋
体裁：词

吴东清胜，是吴山苍翠，吴江澄渌。灵秀钟人文物盛，历历皆非凡俗。而况君家，风流遗世，犹寄山阴曲。继承才业，算来真是名族。聊恁驻节重湖，惠歌仁咏，蔼丰年图录。行看登庸归去后，谁展高才相续。寿日称觞，一杯千岁，应见蟠桃熟。祝君难老，为君还更再祝。
念奴娇
作者：韩玉
朝代：宋

吴东清胜，是吴山苍翠，吴江澄绿。灵秀钟人文物盛，历历皆非凡俗。而况君家，风流遗世，犹寄山阴曲。继承才业，算来真是名族。聊恁驻节重湖，惠歌仁咏，蔼丰年图录。行看登庸归去后，谁展高才相续。寿日称觞，一杯千岁，应见蟠桃熟。祝君难老，为君还更再祝。
念奴娇·吴东清胜
作者：韩玉
朝代：宋
体裁：词

吴东清胜，是吴山苍翠，吴江澄绿。
灵秀锺人文物盛，历历皆非凡俗。
而况君家，风流遗世，犹寄山阴曲。
继承才业，算来真是名族。
聊恁驻节重湖，惠歌仁咏，蔼丰年图绿。
行看登庸归去后，谁展高才相续。
寿日称觞，一杯千岁，应见蟠桃熟。
祝君难老，为君还更再祝。
感皇恩·远柳绿含烟
作者：韩玉
朝代：宋
体裁：词

远柳绿含烟，土膏才透。云海微茫露晴岫。故乡何在，梦寐草堂溪友。旧时游赏处，谁携手。尘世利名，于身何有。老去生涯殢樽酒。小桥流水，一树雪香瘦。故人今夜月，相思否。
感皇恩·远柳绿含烟
作者：韩玉
朝代：宋
体裁：词

远柳绿含烟，土膏才透。云海微茫露晴岫。故乡何在，梦寐草堂溪友。旧时游赏处，谁携手。尘世利名，於身何有。老去生涯殢樽酒。小桥流水，一树雪香瘦。故人今夜月，相思否。
曲江秋·正宫
作者：韩玉
朝代：宋
体裁：词

明轩快目。正雨过湘溪，秋来泽国。波面鉴开，山光淀拂，竹声摇寒玉。鸥鹭戏晚日。芰荷动，香红蓛。千古兴亡意，凄凉飏舟，望迷南北。髣髴。烟笼雾簇。认何处、当年绣毂。沈香花萼事，萧然伤感，宫殿三十六。忍听向晚菱歌，依稀犹似新番曲。试与问、如今新蒲细柳，为谁摇绿。
曲江秋·正宫
作者：韩玉
朝代：宋
体裁：词

明轩快目。正雨过湘溪，秋来泽国。波面鉴开，山光淀拂，竹声摇寒玉。鸥鹭戏晚日，芰荷动，香红蔌。千古兴亡意，凄凉扬□舟，望迷南北。仿佛烟笼雾簇。认何处、当年绣毂。沈香花萼事，潇然伤□，宫殿三十六。忍听向晚菱歌，依稀犹似新番曲。试与问，如今新蒲细柳，为谁摇绿。
水调歌头 其一 自广中出过庐陵赠歌姬段云卿
作者：韩玉
朝代：宋
体裁：词

有美如花客，容饰尚中州。玉京杳渺天际，与别几经秋。家在金河堤畔，身寄白蘋洲末，南北两悠悠。休苦话萍梗，清泪已难收。玉壶酒，倾潋滟，听君讴。伫云却月，新弄一曲洗君忧。同是天涯沦落，何必平生相识，相见且迟留。明日征帆发，风月为君愁。
水调歌头 其二 自广中出过庐陵赠歌姬段云卿
作者：韩玉
朝代：宋
体裁：词

月里一枝桂，不付等閒人。昔年霄汉，闻道争者尽输君。衣袖天香犹在，风度仙清难老，冰雪莹无尘。赋才三十倍，论寿八千春。夏庭芝，周室凤，舜郊麟。岂如今日称瑞，皇国再生申。聊借济时霖雨，来种重湖桃李，和气一番新。尚闻虚黄阁，行看秉洪钧。
水调歌头 其二 自广中出，过庐陵，赠歌姬段云卿
作者：韩玉
朝代：宋

有美如花客，容饰尚中州。玉京杳渺天际，与别几经秋。家在金河堤畔，身寄白蘋洲末，南北两悠悠。休苦话萍梗，清泪已难收。玉壶酒，倾潋滟，听君讴。伫云却月，新弄一曲洗人忧。同是天涯沦落，何必平生相识，相见且迟留。明日征帆发，风月为君愁。
水调歌头·张魏公生日
作者：韩玉
朝代：宋
体裁：词

间世真贤出，吉兆梦维熊。玉麟天上谪见，帏薄贯长虹。追念当年筹算，封魏封留勋业，千古事攸同。语云仁者寿，何必喻乔松。嗣天子，乘九五，驭飞龙。分麾契符阃外，凭倚定寰中。由是天才英纵，散入枢庭閒暇，谈笑抚兵戎。伫看骄虏静，金鼎篆元功。
水调歌头·月里一枝桂
作者：韩玉
朝代：宋
体裁：词

月里一枝桂，不付等闲人。昔年霄汉，闻道争者尽输君。衣袖天香犹在，风度仙清难老，冰雪莹无尘。赋才三十倍，论寿八千春。夏庭芝，周室凤，舜郊麟。岂如今日称瑞，皇国再生申。聊借济时霖雨，来种重湖桃李，和气一番新。尚闻虚黄阁，行看秉洪钧。
水调歌头·有美如花客
作者：韩玉
朝代：宋
体裁：词

有美如花客，容饰尚中州。
玉京杳渺天际，与别几经秋。
家在金河堤畔，身寄白苹洲末，南北两悠悠。
休苦话萍梗，清泪已难收。
玉壶酒，倾潋滟，听君讴。
伫云却月，新弄一曲洗人忧。
同是天涯沦落，何必平生相识，相见且迟留。
明日征帆发，风月为君愁。
水调歌头·重午日过六
作者：韩玉
朝代：宋
体裁：词

重午日过六，灵岳再生申。
丰神英毅，端是天上谪仙人。
夙蕴机权才略，早岁来归明圣，惊耸汉庭臣。
言语妙天下，名德冠朝绅。
绣衣节，移方面，政如神。
九重隆眷倚注，伟业富经纶。
闻道山东出相，行拜紫泥飞诏，归去秉洪钧。
寿虾自天锡，安用拟庄椿。
水调歌头·间世真贤出
作者：韩玉
朝代：宋
体裁：词

间世真贤出，吉梦兆维熊。玉麟天上谪见，帏薄贯长虹。追念当年筹算，封魏封留勋业，千古事攸同。语云仁者寿，何必喻乔松。嗣天子，乘九五，驭飞龙。分麾契符阃外，凭倚定寰中。由是天才英纵，散入枢庭闲暇，谈笑抚兵戎。伫看骄虏静，金鼎篆元功。
水调歌头（上辛幼安生日）
作者：韩玉
朝代：宋
体裁：词

重午日过六，灵岳再生申。丰神英毅，端是天上谪仙人。夙蕴机权才略，早岁来归明圣，惊耸汉庭臣。言语妙天下，名德冠朝绅。绣衣节，移方面，政如神。九重隆眷倚注，伟业富经纶。闻道山东出相，行拜紫泥飞诏，归去秉洪钧。寿嘏自天锡，安用拟庄椿。
水调歌头（自广中出，过庐陵，赠歌姬段云卿）
作者：韩玉
朝代：宋

有美如花客，容饬尚中州。玉京杳渺际，与别几经秋。家在金河堤畔，身寄白苹洲末，南北两悠悠。休苦话萍梗，清泪已难收。
玉壶酒，倾潋滟，听君讴。伫雪却月，新弄一曲洗人忧。同是天涯沦落，何必平生相识，相见且迟留。明日征帆发，风月为君愁。
清平乐·梅花照雪
作者：韩玉
朝代：宋
体裁：词

梅花照雪。
浑似人清绝。
香叠绀螺双背结。
曾侍霓旌降节。
如今却向尘寰。
棋中寄个清闲。
纵使阿郎多病，也须偷画春山。
清平乐·赠棋者
作者：韩玉
朝代：宋
体裁：词

梅花照雪。浑似人清绝。香叠绀螺双背结。曾侍霓旌绛节。如今却向尘寰。棋中寄个萧閒。纵便阿郎多病，也须偷画春山。
清平乐（赠棋者）
作者：韩玉
朝代：宋

梅花照雪。浑似人清绝。香叠绀螺双背结。曾侍霓旌绛节。如今却向尘寰。棋中寄个清闲。纵使阿郎多病，也须偷画春山。
满江红·重九与张舍人
作者：韩玉
朝代：宋
体裁：词

正欲登临，何处好、登临眺望。君约我、今朝携酒，古台同上。风静秋郊浑似洗，碧空淡覆玻瓈盎。夕照外、渺渺万遥山，开青嶂。龙山事，空追想。风流会，今安往。我劝君一杯，为君高唱。今日谋欢真雅胜，休辞痛饮葡萄酿。纵黄花、明日未凋零，非佳赏。
满江红（重九与张舍人）
作者：韩玉
朝代：宋
体裁：词

正欲登临，何处好、登临眺望。君约我、今朝携酒，古台同上。风静秋郊浑似洗，碧空淡覆玻璃盎。夕照外、渺渺万遥山，开青嶂。龙山事，空追想。风流会，今安往。我劝君一杯，为君高唱。今日谋欢真雅胜，休辞痛饮葡萄浪。纵黄花、明日未凋零，非佳赏。
生查子·裙拖簇石榴
作者：韩玉
朝代：宋
体裁：词

裙拖簇石榴，髻绾偏荷叶。头上短金钗，轻重还相压。轻颦月入眉，浅笑花生颊。夫婿不风流，取次看承别。
番枪子
作者：韩玉
朝代：宋
体裁：词

莫把团扇双鸾隔。要看玉溪头、春风客。妙处风骨萧闲，翠罗金镂瘦宜窄。转面两眉攒、青山色。到此月想精神，花似秀质。待与不清狂、如何得。奈何难驻朝云，易成春梦恨又积。送上七香车、春草碧。
番枪子·莫把团扇双鸾隔
作者：韩玉
朝代：宋
体裁：词

莫把团扇双鸾隔。要看玉溪头、春风客。妙处风骨潇闲，翠罗金缕瘦宜窄。转面两眉攒、青山色。到此月想精神，花似秀质。待与不清狂、如何得。奈向难驻朝云，易成春梦恨又积。送上七香车春草碧。
行香子
作者：韩玉
朝代：宋

一剪梅花，一见销魂。况溪桥、雪里前村。香传细蕊，春透灵根。更水清泠，云黯淡，月黄昏。幽过溪兰。清胜山矾。对东风、独立无言。霜寒塞垒，风静谯门。听角声悲，笛声怨，恨难论。
行香子
作者：韩玉
朝代：宋

一剪梅花，一见销魂。况溪桥、雪里前村。香传细蕊，春透灵根。更水清泠，云黯淡，月黄昏。
幽过溪兰，清胜山矾。对东风、独立无言。霜寒塞垒。风净谯门。听角声悲，笛声怨，恨难论。
行香子
作者：韩玉
朝代：宋
体裁：词

一剪梅花，一见销魂。况溪桥、雪里前村。香传细蕊，春透灵根。更水清泠，云黯淡，月黄昏。幽过溪兰，清胜山矾，对东风、独立无言。霜寒塞垒，风静谯门。听角声悲，笛声怨，恨难论。
行香子·一剪梅花
作者：韩玉
朝代：宋
体裁：词

一剪梅花，一见销魂。
况溪桥、雪里前村。
香传细蕊，春透灵根。
更水清冷，云黯淡，月黄昏。
幽过溪兰，清胜山矾。
对东风、独立无言。
霜寒塞垒，风净谯门。
听角声悲，笛声怨，恨难论。
西江月
作者：韩玉
朝代：宋
体裁：词

捍拨声传酒绿，蔷薇面衬宫黄。娇波斜入鬓云长。眉与春山一样。潇洒不禁疏瘦，低回犹似思量。桃花梨叶晚阴凉。说与三年梦想。
西江月·捍拨声传酒绿
作者：韩玉
朝代：宋
体裁：词

捍拨声传酒绿，蔷薇面衬宫黄。娇波斜入鬓云长。眉与春山一样。潇洒不禁疏瘦，低回犹似思量。换花梨叶晚阴凉。说与三年梦想。
贺新郎
作者：韩玉
朝代：宋
体裁：词

柳外莺声碎。晚晴天、东风力软，嫩寒初退。花底觅春春已去，时见乱红飞坠。又閒傍、阑干十二。阑外青山烟缥缈，远连空、愁与眉峰对。凝望处，两叠翠。鸳鸯结带灵犀佩。绮屏深、香罗帐小，宝檠灯背。谁谓彩云和梦断，青翼阻寻后会。待都把、相思情缀。便做锦书难写恨，奈菱花、都见人憔悴。那更有，枕痕泪。
贺新郎
作者：韩玉
朝代：宋

柳外莺声碎。晚晴天、东风力软，嫩寒初退。花底觅春春已去，时见乱红飞坠。又闲傍、阑干十二。阑外青山烟缥缈，远连空、愁与眉峰对。凝望处，两叠翠。鸳鸯结带灵犀佩。绮屏深、香罗帐小，宝檠灯背。谁谓彩云和梦断，青翼阻寻后会。待都把、相思情缀。便做锦书难写恨，奈菱花、都见人憔悴。那更有，枕痕泪。睡起帘栊静。□金铺、春帏半卷，宝香烟冷。门外落花风不定。糁糁乱红堆径。谁唤做、春愁如病。零乱云鬟慵梳掠，傍菱花、羞对孤鸾影。情易感，恨难醒。沙边柳外当时景。记分携、离筵乍阕，去帆初整。尽举棹歌和泪听。云淡水寒烟暝。空怆望、楼高天迥。犹未归来何处也，日长时、不念人孤另。书谩写，雁谁倩。
贺新郎 其一 咏水仙
作者：韩玉
朝代：宋
体裁：词

绰约人如玉。试新妆、娇黄半绿，汉宫匀注。倚傍小栏閒凝伫，翠带风前似舞。记洛浦、当年俦侣。罗袜尘生香冉冉，料征鸿、微步凌波女。惊梦断，楚江浒。春工若见应为主。忍教都、閒亭邃馆，冷风凄雨。待把此花都折取，和泪连香寄与。须信道、离情如许。烟水茫茫斜照里，是骚人、九辨招魂处。千古恨，与谁语。
贺新郎 其二 咏水仙
作者：韩玉
朝代：宋
体裁：词

睡起帘栊静。启金铺、春帏半捲，宝香烟冷。门外落花风不定，糁糁乱红堆径。谁唤做、春愁如病。零乱云鬟慵梳掠，傍菱花、羞对孤鸾影。情易感，恨难醒。沙边柳外当时景。记分携、离筵乍阕，去帆初整。尽举棹歌和泪听，云淡水寒烟暝。空怆望、楼高天迥。犹未归来何处也，日长时、不念人孤冷。书谩写，雁谁倩。
贺新郎·柳外莺声碎
作者：韩玉
朝代：宋
体裁：词

柳外莺声碎。晚晴天、东风力软，嫩寒初退。花底觅春春已去，时见乱红飞坠。又闲傍、阑干十二。阑外青山烟缥缈，远连空、愁与眉峰对。凝望处，两叠翠。鸳鸯结带灵犀佩。绮屏深、香罗帐小，宝檠灯背。谁谓彩云和梦断，青翼阻寻后会。待都把、相思情缀。便做锦书难写恨，奈菱花、都见人憔悴。那更有，枕痕泪。
贺新郎·睡起帘栊静
作者：韩玉
朝代：宋
体裁：词

睡起帘栊静。□金铺、春帏半卷，宝香烟冷。门外落花风不定。糁糁乱红堆径。谁唤做、春愁如病。零乱云鬟慵梳掠，傍菱花、羞对孤鸾影。情易感，恨难醒。沙边柳外当时景。记分携、离筵乍阕，去帆初整。尽举棹歌和泪听。云淡水寒烟暝。空怆望、楼高天迥。犹未归来何处也，日长时、不念人孤另。书谩写，雁谁倩。
贺新郎·绰约人如玉
作者：韩玉
朝代：宋
体裁：词

绰约人如玉。试新妆、娇黄半绿，汉宫匀注。倚傍小阑闲伫立，翠带风前似舞。记洛浦、当年俦侣。罗袜尘生香冉冉，料征鸿、微步凌波女。惊梦断，楚江曲。春工若见应为主。忍教都、闲亭邃馆，冷风凄雨。待把此花都折取。和泪连香寄与。须信道、离情如许。烟水茫茫斜照里，是骚人、九辨招魂处。千古恨，与谁语。
霜天晓角
作者：韩玉
朝代：宋
体裁：词

竹篱茅屋。一树扶疏玉。客里十分清绝，有人在、江南北。伫目。诗思促。翠袖倚修竹。不是月媒风聘，谁人与、伴幽独。
霜天晓角
作者：韩玉
朝代：宋
体裁：词

竹篱茅屋。一树扶疏玉。客里十分清绝，有人在、江南北。伫目。诗思促。翠袖倚脩竹。不是月媒风聘，谁人与、伴幽独。
风入松
作者：韩玉
朝代：宋

柳阴亭院杏梢长。依约巫阳。凤箫已远秦楼在，水沈烟暖余香。临镜舞鸾窥沼，倚筝飞雁辞行。
醉边人去自凄凉。泪眼愁肠。断云残雨当年事，到而今、好处难忘。两袖晓风花陌，一帘夜雨兰堂。
风入松
作者：韩玉
朝代：宋
体裁：词

柳阴亭院杏梢长。依约巫阳。凤箫已远秦楼在，水沉烟暖全香。临镜舞鸾窥沼，倚筝飞雁排行。醉边人去自凄凉。泪眼愁肠。断云残雨当年事，到而今、好处难忘。两袖晓风花陌，一帘夜雨兰堂。
风入松·柳阴亭院杏梢长
作者：韩玉
朝代：宋
体裁：词

柳阴亭院杏梢长。依约巫阳。凤箫已远秦楼在，水沈烟暖馀香。临镜舞鸾窥沼，倚筝飞雁辞行。醉边人去自凄凉。泪眼愁肠。断云残雨当年事，到而今、好处难忘。两袖晓风花陌，一帘夜雨兰堂。
鹧鸪天
作者：韩玉
朝代：宋

披拂芝兰便断金。顿成南北岂胜任。三年尊酒半生话，千里云山一寸心。休怅望，莫登临。梦魂何处不相寻。柔肠欲问愁多少，未比湘江烟水深。爱日烘晴旬日间。谩邀朋辈为跻攀。无穷望眼无穷恨，不尽长江不尽山。星点点，月团团。倒流河汉入杯盘。饱吟风月三千首，寄与吴姬忍泪看。
鹧鸪天·披拂芝兰便断金
作者：韩玉
朝代：宋
体裁：词

披拂芝兰便断金。顿成南北岂胜任。三年尊酒半生话，千里云山一寸心。休怅望，莫登临。梦魂何处不相寻。柔肠欲问愁多少，未比湘江烟水深。
鹧鸪天·爱日烘晴旬日间
作者：韩玉
朝代：宋
体裁：词

爱日烘晴旬日间。谩邀朋辈为跻攀。无穷望眼无穷恨，不尽长江不尽山。星点点，月团团。倒流河汉入杯盘。饱吟风月三千首，寄与吴姬忍泪看。
题漠口铺
作者：韩玉父
朝代：宋

南行踰万山，复入武阳路。黎明与鸡兴，理发漠口铺。旴江在何所，极目烟水暮。生平良自珍，羞为浪子妇。知君非秋胡，强颜且西去。
题漠口铺
作者：韩玉父
朝代：宋

南行踰万山，復入武阳路。
黎明与鸡兴，理髮漠口铺。
旴江在何所，极目烟水暮。
生平良自珍，羞为浪子妇。
知君非秋胡，强颜且西去。
诗一首
作者：韩琦友
朝代：宋
体裁：七言绝句

是非莫问门前客，得失须凭塞上翁。引取碧油红旆去，邺王台畔醉春风。
句
作者：韩瑨
朝代：宋

已束归鞍逐去鸿。
句
作者：韩璜
朝代：宋
体裁：句

愿为靖节妃。
清平乐·秋光如水
作者：韩璜
朝代：宋
体裁：词

秋光如水。酿作鹅黄蚁。散入千岩佳树里。惟许修门人醉。轻钿重上风鬟。不禁月冷霜寒。步障深沈归去，依然愁满江山。
清平乐（向伯恭韵木犀）
作者：韩璜
朝代：宋

秋光如水。酿作鹅黄蚁。散入千岩佳树里。惟许修门人醉。轻钿重上风鬟。不禁月冷霜寒。步障深沉归去，依然愁满江山。
浪淘沙·莫上玉楼看
作者：韩疁
朝代：宋

莫上玉楼看。花雨斑斑。四垂罗幕护朝寒。燕子不知人去也，飞认阑干。
回首几关山。后会应难。相逢祗有梦魂间，可奈梦随春漏短，不到江南。
浪淘沙令·其一
作者：韩疁
朝代：宋
体裁：词

莫上玉楼看。花雨斑斑。四垂罗幕护朝寒。燕子不知人去也，飞认阑干。
回首几关山。后会应难。相逢只有梦魂间。可奈梦随春漏短，不到江南。
浪淘沙令·其一
作者：韩疁
朝代：宋
体裁：词

莫上玉楼看。花雨斑斑。四垂罗幕护朝寒。燕子不知人去也，飞认阑干。回首几关山。后会应难。相逢祗有梦魂间。可奈梦随春漏短，不到江南。
浪淘沙令·其一
作者：韩疁
朝代：宋
体裁：词

莫上玉楼看。花雨斑斑。四垂罗幕护朝寒。燕子不知春去也，飞认阑干。回首几关山。后会应难。相逢祗有梦魂间。可奈梦随春漏短，不到江南。
浪淘沙（丰乐楼）
作者：韩疁
朝代：宋
体裁：词

裙色草初青。鸭绿波轻。试花霏雨湿春晴。三十六梯人不到，独唤瑶筝。艇子忆逢迎。依旧多情。朱门只合锁娉婷。却逐彩鸾归去路，香陌春城。
长相思
作者：韩疁
朝代：宋

郎恩深。妾思深。祗为恩深便有今。回纹辜旧吟。云沈沈，水沈沈。一点坚如百炼金。郎应知妾心。杜娘家。谢娘家。楼压官桥柳半遮。帘波漾彩霞。拾飞花。怨飞花。望断郎来日又斜。东风吹鬓鸦。夜萧萧。梦萧萧。又趁杨花到谢桥。凤沈明月箫。来迢迢。去迢迢。枉把吟笺寄寂寥。飞鸿不受招。
长相思·其一
作者：韩疁
朝代：宋

郎恩深。妾思深。祗为恩深便有今。回纹辜旧吟。云沈沈，水沈沈。一点坚如百炼金。郎应知妾心。
长相思·其三
作者：韩疁
朝代：宋

夜萧萧。梦萧萧。又趁杨花到谢桥。凤沈明月箫。来迢迢。去迢迢。枉把吟笺寄寂寥。飞鸿不受招。
长相思·夜萧萧
作者：韩疁
朝代：宋
体裁：词

夜萧萧。梦萧萧。又趁杨花到谢桥。凤沈明月箫。来迢迢。枉把吟笺寄寂寥。飞鸿不受招。
长相思·杜娘家
作者：韩疁
朝代：宋
体裁：词

杜娘家。谢娘家。楼压官桥柳半遮。帘波漾彩霞。拾飞花。怨飞花。望断郎来日又斜。东风吹鬓鸦。
长相思·郎恩深
作者：韩疁
朝代：宋

郎恩深。妾思深。祗为恩深便有今。回纹辜旧吟。
云沉沉。水沉沉。一点坚如百炼金。郎应知妾心。
高阳台·除夜
作者：韩疁
朝代：宋
体裁：词

频听银签，重燃绛蜡，年华衮衮惊心。饯旧迎新，能消几刻光阴。老来可惯通宵饮，待不眠、还怕寒侵。掩清尊。多谢梅花，伴我微吟。邻娃已试春妆了，更蜂枝簇翠，燕股横金。勾引春风，也知芳意难禁。朱颜那有年年好，逞艳游、赢取如今。恣登临。残雪楼台，迟日园林。
高阳台·除夜
作者：韩疁
朝代：宋
体裁：词

频听银签，重燃绛蜡，年华衮衮惊心。饯旧迎新，能消几刻光阴？老来可惯通宵饮？待不眠、还怕寒侵。掩清尊、多谢梅花，伴我微吟。
邻娃已试春妆了，更蜂腰簇翠，燕股横金，勾引东风，也知芳思难禁。朱颜那有年年好，逞艳游、赢取如今。恣登临、残雪楼台，迟日园林。
高阳台·频听银签
作者：韩疁
朝代：宋
体裁：词

频听银签，重燃绛蜡，年华衮衮惊心。饯旧迎新，能消几刻光阴。老来可惯通宵饮，待不眠、还怕寒侵。掩清尊。多谢梅花，伴我微吟。邻娃已试春妆了，更蜂腰簇翠，燕股横金。勾引东风，也知芳思难禁。朱颜那有年年好，逞艳游、赢取如今。恣登临。残雪楼台，迟日园林。
采菊
作者：韩竹坡
朝代：宋
体裁：古风

撷我百结衣，为君采东篱。半日不盈掬，明朝还满枝。悠然何处是，千古正如斯。
送周知监
作者：韩绎
朝代：宋
体裁：七言绝句

蜀土风景信不好，君之所治兼蛮夷。山高地仄江水恶，刀耕火种黎民疲。
和范蜀公题蜀中花图
作者：韩绛
朝代：宋

径尺千余朵，矜夸古复今。
锦城春物异，粉面瑞云深。
赏爱难忘酒，珍奇不费金。
应知色空理，梦幻即欢心。
和范蜀公题蜀中花图
作者：韩绛
朝代：宋

径尺千余朵，矜夸古復今。
锦城春物异，粉面瑞云深。
赏爱难忘酒，珍奇不费金。
应知色空理，梦幻即懽心。
和范蜀公题蜀中花图
作者：韩绛
朝代：宋

径尺千馀朵，矜誇古复今。锦城春物异，粉面瑞云深。赏爱难忘酒，珍奇不费金。应知色空理，梦幻即欢心。
复修府学故事
作者：韩绛
朝代：宋

文翁石室已千秋，世有兴衰化自流。贤巂相望承学粹，朝廷繇此得人优。太平典礼当传习，盛际文章正讲求。师友琢磨期不勌，岷峨秀气与云浮。
奉酬宋君见诒之作
作者：韩绛
朝代：宋
体裁：七言律诗

非才衰晚玷恩荣，假节西来镇锦城。远慕文翁兴旧学，窃希何武见诸生。银袍冉冉朝先圣，玉树森森识众英。传道喜将师席正，尚称官阀礼为轻。
復修府学故事
作者：韩绛
朝代：宋

文翁石室已千秋，世有兴衰化自流。
贤嶲相望承学粹，朝廷繇此得人优。
太平典礼当传习，盛际文章正讲求。
师友琢磨期不勌，岷峨秀气与云浮。
教授秘书见示学馆唱酬诗稿辄书累句以谢
作者：韩绛
朝代：宋

兑悦无如会友朋，况多吟咏思飞腾。
埙箎雅正无它间，孔翠光华不自胜。
好事僮儿歌已远，争传笺纸价还增。
羣居岂弟吾儒行，邹鲁风流喜重兴。
教授秘书见示学馆唱酬诗稿辄书累句以谢
作者：韩绛
朝代：宋

兑悦无如会友朋，况多吟咏思飞腾。
埙篪雅正无它间，孔翠光华不自胜。
好事僮儿歌已远，争传牋纸价还增。
群居岂弟吾儒行，邹鲁风流喜重兴。
教授秘书见示学馆唱酬诗稿辄书累句以谢
作者：韩绛
朝代：宋

兑悦无如会友朋，况多吟咏思飞腾。埙篪雅正无它间，孔翠光华不自胜。好事僮儿歌已远，争传笺纸价还增。群居岂弟吾儒行，邹鲁风流喜重兴。
来燕堂联句
作者：韩绛
朝代：宋

贤侯谢郡归，从游乐吾党。
林泉富余地，卜筑疏陈莽。
是时春正中，来燕音下上。
若贺大厦成，喜留众宾赏。
得名因谈笑，挥墨粲题榜。
所夸贤豪盛，岂止池榭广。
人心乐且閒，鸟意颉而颃。
吟罇敞花轩，醉枕酣风幌。
轻云薄藻栋，初日丽珠网。
红袂生暗香，清絃泛余响。
林深隠飞盖，岸曲迟去桨。
波光栏槛明，竹气衣巾爽。
虚容凉樾入，影与文涟荡。
晨飈转绿蕙，夕雨滋膏壤。
嘉辰喜盍朋，命驾期屡往。
觞咏陶淑真，世俗岂吾仿。
得以为胜游，萧然散烦想。
公子固好士，世德復可象。
今此大基构，不图专奉养。
美哉风流存，来叶足师仰。
来燕堂联句
作者：韩绛
朝代：宋

贤侯谢郡归，从游乐吾党。
林泉富余地，卜筑疏陈莽。
是时春正中，来燕音下上。
若贺大夏成，喜留众宾赏。
得名因谈笑，挥墨粲题榜。
所夸贤豪盛，岂止池树广。
人心乐且閒，鸟意颉而颃。
吟罇敞花轩，醉枕酣风幌。
轻云薄藻栋，初日丽珠网。
红袂生暗香，清弦泛余响。
林深隐飞盖，岸曲迟去浆。
波光栏槛明，竹气衣巾爽。
虚容凉樾入，影与文涟荡。
晨飚转绿蕙，夕雨滋膏壤。
嘉辰喜盍朋，命驾期屡往。
觞咏陶淑真，世俗岂吾倣。
得以为胜游，萧然散烦想。
公子固好士，世德复可象。
今此大基构，不图专奉养。
美哉风流存，来叶足师仰。
游鸿庆寺
作者：韩绛
朝代：宋

久旱雨初足，乐游春正深。
喧阗观士女，清旷入山林。
佛界云成宝，僧园地布金。
方塘探子石，高阁会宾簪。
沙水通溪白，松筠逐径阴。
纷华从满目，幽寂自虚心。
印组端为累，岩扃得暂寻。
晚风吹绿野，归骑已駸駸。
游鸿庆寺
作者：韩绛
朝代：宋
体裁：五言排律

久旱雨初足，乐游春正深。喧阗观士女，清旷入山林。佛界云成宝，僧园地布金。方塘探子石，高阁会宾簪。沙水通溪白，松筠逐径阴。纷华从满目，幽寂自虚心。印组端为累，岩扃得暂寻。晚风吹绿野，归骑已骎骎。
答寄尧夫先生
作者：韩绛
朝代：宋

君子志于道，出处非一端。伊尹负鼎俎，颜渊乐瓢箪。斯自理适当，匪缘情所安。超然达者致，邈矣谁可攀。嗟嗟狂若狷，徇已缺其完。轩冕死不释，山林趋不还。我爱邵夫子，醇气充见颜。群经究彼邃，古史阅而删。不为诡异行，已蹈时俗难。逃名去其奥，筑室伊洛间。抱业舍仕进，竭心奉亲欢。修竹当环堵，寒流日潺潺。问谁从之游，结驷款其关。兹予久欣慕，欲往良独艰。幸君适河内，至此解征鞍。僚友恃交旧，屈致及门阑。前迎倒我屣，布席罗雕盘。高谈未一二，长揖忽归骞。不意馈双鲤，剖腴出琅玕。何以报嘉惠，永怀金与兰。
答寄尧夫先生
作者：韩绛
朝代：宋

君子志于道，出处非一端。
伊尹负鼎俎，颜渊乐瓢箪。
斯自理适当，匪缘情所安。
超然达者致，邈矣谁可攀。
嗟嗟狂若狷，狥已缺其完。
轩冕死不释，山林趋不还。
我爱邵夫子，醇气充见颜。
羣经究彼邃，古史阅而删。
不为诡异行，已蹈时俗难。
逃名去其奥，筑室伊洛间。
抱业舍仕进，竭心奉亲欢。
修竹当环堵，寒流日潺潺。
问谁从之游，结驷款其关。
兹予久欣慕，欲往良独艰。
幸君适河内，至此解征鞍。
僚友恃交旧，屈致及门阑。
前迎倒我屣，布席罗雕盘。
高谈未一二，长揖忽归骞。
不意馈双鲤，剖腴出琅玕。
何以报嘉惠，永怀金与兰。
答寄尧夫先生
作者：韩绛
朝代：宋

君子志於道，出处非一端。
伊尹负鼎俎，颜渊东瓢箪。
斯自理适当，匪缘情所安。
超然达者致，邈矣谁可攀。
嗟嗟狂若狷，狥已缺其完。
轩冕死不释，山林趋不还。
我爱邵夫子，醇气充见颜。
群经究彼邃，古史阅而删。
不为诡异行，已蹈时俗难。
逃名去其奥，築室伊洛间。
抱业舍仕进，竭心奉亲欢。
脩竹当环堵，寒流日潺潺。
问谁从之游，结驷款其关。
兹予久欣慕，欲往良独艰。
幸君适河内，至此解征鞍。
僚友恃交旧，屈致及门阑。
前迎倒我屣，布席罗雕盘。
高谈未一二，长揖忽归骞。
不意馈双鲤，剖腴出琅玕。
何以报嘉惠，永怀金与兰。
缺题
作者：韩绛
朝代：宋

新阳气候未全佳，尚纵寒威压岁华。赖有椒汤共卯酒，不妨和雪看梅花。
联句
作者：韩绛
朝代：宋

古木含清吹，池上增晚凉。
余怀本达旷，联此傲羲皇。
孤鸥可与狎，幽岸足以觞。
幸有彭泽酒，尧臣便同永嘉堂。
潘生起为寿，王子齐陈章。
林端见新月，草际闻寒螀。
照水萤影乱，拂筵蓼花香。
徘徊恋嘉境，坐使归兴忘。
谒仙翁祠书山荪亭
作者：韩绛
朝代：宋
体裁：五言律诗

玉井不可到，玉泉聊可寻。马行穿乱石，人语入深林。川迥沙明色，溪喧谷响音。我来方六月，云榭一披襟。
跋文正公手书伯夷颂墨蹟
作者：韩绛
朝代：宋

高贤忠义古今同，手笑遗编法甚工。
宝轴传家当不朽，追怀余思凛生风。
跋文正公手书伯夷颂墨蹟
作者：韩绛
朝代：宋

高贤忠义古今同，手笔遗编法甚工。
宝轴传家当不朽，追杯余思凜生风。
跋文正公手书伯夷颂墨迹
作者：韩绛
朝代：宋

高贤忠义古今同，手笔遗编法甚工。宝轴传家当不朽，追怀馀思凛生风。
踏莎行·嵩峤云高
作者：韩绛
朝代：宋
体裁：词

嵩峤云高，洛川波暖。举头乔木森无断。□□□雨绝风尘，小桥频过春渠满。□□离宫，□棱斗焕。万家罗绮多游伴。□□□□自风□，□□是处喧弦管。
送周知监
作者：韩绛
朝代：宋

唐家谕巴蜀，通道至邛僰。列郡徼西南，夷居半岩壁。土瘠事刀耕，家无终岁蓄。所资盐井利，持易他州粟。
送周知监二首
作者：韩绛
朝代：宋
体裁：五言绝句

唐家谕巴蜀，通道至邛僰。列郡徼西南，夷居半岩壁。
送周知监二首
作者：韩绛
朝代：宋
体裁：五言绝句

土瘠事刀耕，家无终岁蓄。所资盐井利，持易他州粟。
题琴台
作者：韩绛
朝代：宋
体裁：七言律诗

车骑拥客安在哉，绮琴何事有遗台。当时卒困临邛辱，异日宁知谕蜀才。园令官閒多病后，茂陵书奏侈心开。文章火燄留千古，陈迹犹存尚可哀。
香山寺
作者：韩综
朝代：宋
体裁：七言绝句

信马盘桓上碧穹，云埋松翠梵王宫。老僧细说禅机话，深会菩提色即空。
凤箫吟
作者：韩缜
朝代：宋

锁离愁连绵无际，来时陌上初熏。绣帏人念远，暗垂珠泪，泣送征轮。长行长在眼，更重重、远水孤云。但望极、楼高尽日，目断王孙。消魂，池塘从别后，曾行处、绿妒轻裙。恁时携素手，乱花飞絮里，缓步香茵。朱颜空自改，向年年、芳意长新。遍绿野、嬉游醉眼，莫负青春。
凤箫吟·芳草
作者：韩缜
朝代：宋
体裁：词

锁离愁，连绵无际，来时陌上初熏。
绣帏人念远，暗垂珠泪，泣送征轮。
长亭长在眼，更重重、远水孤云。
但望极楼高，尽日目断王孙。
消魂。
池塘别後，曾行处、绿妒轻裙。
恁时携素手，乱花飞絮里，缓步香。
朱颜空自改，向年年、芳意长新。
遍绿野，嬉游醉眠，莫负青春。
凤箫吟·芳草·锁离愁
作者：韩缜
朝代：宋

锁离愁，连绵无际，来时陌上初熏。
绣帏人念远，暗垂珠泪，泣送征轮。
长亭长在眼，更重重、远水孤云。
但望极楼高，尽日目断王孙。
消魂。
池塘别后，曾行处、绿妒轻裙。
恁时携素手，乱花飞絮里，缓步香。
朱颜空自改，向年年、芳意长新。
遍绿野，嬉游醉眠，莫负青春。
凤箫吟·芳草·锁离愁
作者：韩缜
朝代：宋
体裁：词

锁离愁，连绵无际，来时陌上初熏。
绣帏人念远，暗垂珠泪，泣送征轮。
长亭长在眼，更重重、远水孤云。
但望极楼高，尽日目断王孙。
消魂。
池塘别后，曾行处、绿妒轻裙。
恁时携素手，乱花飞絮里，缓步香裀。
朱颜空自改，向年年、芳意长新。
遍绿野，嬉游醉眠，莫负青春。
凤箫吟·锁离愁
作者：韩缜
朝代：宋
体裁：词

锁离愁、连绵无际，来时陌上初熏，绣帏人念远，暗垂珠露，泣送征轮。长行长在眼，更重重、远水孤云。但望极楼高，尽日目断王孙。
销魂，池塘别后，曾行处、绿妒轻裙。恁时携素手，乱花飞絮里，缓步香茵。朱颜空自改，向年年、芳意长新。遍绿野、嬉游醉眼，莫负青春。
凤箫吟·锁离愁
作者：韩缜
朝代：宋

锁离愁，连绵无际，来时陌上初熏。绣帏人念远，暗垂珠泪，泣送征轮。长亭长在眼，更重重、远水孤云。但望极楼高，尽日目断王孙。消魂。池塘别后，曾行处、绿妒轻裙。恁时携素手，乱花飞絮里，缓步香茵。朱颜空自改，向年年、芳意长新。遍绿野，嬉游醉眠，莫负青春。
句
作者：韩缜
朝代：宋

剑外吾能说，山川大抵同。
君行在巴徼，民俗半夷风。
句
作者：韩缜
朝代：宋

君恩未报身何有，且寄扁舟梦想中。唐蒙谕巴蜀，通道至邛僰。列郡徼西南，夷居半岩壁。剑外吾能说，山川大抵同。君行在巴徼，民俗半夷风。火田租赋薄，盐井岁时丰。地里舆星直，江流汉水通。
句
作者：韩缜
朝代：宋

唐蒙论巴蜀，通道至卭僰。列郡徼西南，夷居半岩壁。
句
作者：韩缜
朝代：宋

火田租赋薄，监井岁时丰。
地里舆星直，江流汉水通。
句·其一
作者：韩缜
朝代：宋

君因未报身何有，且寄扁舟梦想中。
句·其一
作者：韩缜
朝代：宋

君恩未报身何有，且寄扁舟梦想中。
句·其三
作者：韩缜
朝代：宋
体裁：句

剑外吾能说，山川大抵同。君行在巴徼，民俗半夷风。火田租赋薄，盐井岁时丰。
句·其二
作者：韩缜
朝代：宋

唐蒙谕巴蜀，通道至卭僰。
列郡徼西南，夷居半岩壁。
句·其二
作者：韩缜
朝代：宋

唐蒙谕巴蜀，通道至邛僰。列郡徼西南，夷居半岩壁。
句·其四
作者：韩缜
朝代：宋

地里舆星直，江流汉水通。
崇法寺
作者：韩缜
朝代：宋

久闻云际山，中有古招提。新秋喜远览，锐意穷攀跻。出郭值微雨，凉风晓萋萋。陂陀越大岭，沙路净无泥。野沃稻田秀，耒耜沿沟畦。登岑复入谷，渐过西山西。举首望华屋，双岸郁相携。虚桥驾烟霭，峻闼排虹霓。下马踏危级，褰裳涉修梯。超然层阁外，仰视穹苍低。俯眺亦何有，森森乔木齐。喧嚣从吏语，嘲唽惊禽啼。既饭复搜讨，林间得幽蹊。岩阿访灵迹，大士常高栖。古殿蚀苔藓，丹青暗尘㙠。俯身践危蹬，侧足缘深溪。老树阴潭黑，风修乱蝉嘶。悬泉洗阴壁，瑩色如玻瓈。佳观诚可恋，迟留惧颠挤。扪萝出天险，始免魂神睽。缓步淩巀嵲，双旌随杖藜。回瞻花雨地，已被烟云迷。顿辔下平陆，晴川留马蹄。新篁映碧宇，野寺临长堤。乘倦驻归策，荒园步柔荑。婆娑两高树，磊落垂红离。汲井漱甘液，拂尘观旧题。出门尚斜日，隐隐闻城鼙。胜概亦陈迹，茫然失端倪。为诗记彷佛，吾友无诃诋。
崇法寺
作者：韩缜
朝代：宋
体裁：古风

久闻云际山，中有古招提。新秋喜远览，锐意穷攀跻。出郭值微雨，凉风晓萋萋。陂陀越大岭，沙路净无泥。野沃稻田秀，耒耜沿沟畦。登岑复入谷，渐过西山西。举首望华屋，双岸郁相携。虚桥驾烟霭，峻闼排虹霓。下马踏危级，褰裳涉修梯。超然层阁外，仰视穹苍低。俯眺亦何有，森森乔木齐。喧嚣从吏语，嘲唽惊禽啼。既饭复搜讨，林间得幽蹊。岩阿访灵迹，大士常高栖。古殿蚀苔藓，丹青暗尘㙠。俯身践危蹬，侧足缘深溪。老树阴潭黑，风修乱蝉嘶。悬泉洗阴壁，莹色如玻瓈。佳观诚可恋，迟留惧颠挤。扪萝出天险，始免魂神睽。缓步淩巀嵲，双旌随杖藜。回瞻花雨地，已被烟云迷。顿辔下平陆，晴川留马蹄。新篁映碧宇，野寺临长堤。乘倦驻归策，荒园步柔荑。婆娑两高树，磊落垂红离。汲井漱甘液，拂尘观旧题。出门尚斜日，隐隐闻城鼙。胜概亦陈迹，茫然失端倪。为诗记彷佛，吾友无诃诋。
崇法寺
作者：韩缜
朝代：宋

久闻云际山，中有古招提。
新秋喜远览，锐意穷攀跻。
出郭值微雨，凉风晓萋萋。
陂陀越大岭，沙路凈无泥。
野沃稻田秀，耒耜沿沟畦。
登岑復入谷，渐过西山西。
举首望华屋，双岸鬰相携。
虚桥驾烟霭，峻闼排虹霓。
下马踏危级，褰裳涉修梯。
超然层阁外，仰视穹苍低。
俯眺亦何有，森森乔木齐。
喧嚣从吏语，嘲唽惊禽啼。
既饭復搜讨，林间得幽蹊。
岩阿访灵迹，大士常高栖。
古殿蚀苔藓，丹青暗尘㙠。
俯身践危蹬，侧足缘深溪。
老树阴潭黑，风修辞蝉嘶。
悬泉洗阴壁，莹色如玻瓈。
佳观诚可恋，迟留惧颠挤。
扪萝出天险，始免魂神睽。
缓步凌巀嵲，双旌随杖藜。
回瞻花雨地，已被烟云迷。
顿辔下平陆，晴川留马蹄。
新篁映碧宇，野寺临长堤。
乘倦驻归策，荒园步柔荑。
婆娑两高树，磊落垂红离。
汲井漱甘液，拂尘观旧题。
出门尚斜日，隐隐闻城鼙。
胜概亦陈迹，茫然失端倪。
为诗记彷佛，吾友无诃诋。
崇法寺
作者：韩缜
朝代：宋

外闻云际山，中有古招提。新秋喜远览，锐意穷攀跻。出郭值微雨，凉风晓萋萋。陂陀越大岭，沙路净无泥。野活稻田秀，耒耜洞沟畦。登岑复入谷，渐过西山西。举首望华屋，双岸郁相携。虚桥烟霭，峻卷闼排虹霓。下马踏危级，褰裳涉修梯。超然层阁外，仰视穷苍低。俯眺亦人有，森森乔木齐。喧嚣从吏语，嘲唽惊禽啼。既饭复搜讨，林间得幽蹊。岩阿访灵迹，大士常高棲。古殿蚀苔鲜，丹青暗尘{翳羽换土}。俯身践危蹬，侧足缘深溪。老树阴潭黑，风修乱蝉嘶。悬泉洗阴壁，莹色如玻瓈。佳观诚可恋，迟留惧颠挤。扪萝出天险，始免魂神睽。缓步凌巀嵲，双旌随杖藜。回瞻花雨地，已被烟云迷。顿辔下平陆，晴川留马蹄。新篁映碧宇，野寺临长堤。乘倦驻归策，荒园步柔荑。婆娑两高树，磊落垂红离。汲井漱甘液，拂尘观旧题。出门尚斜日，隐隐闻城鼙。胜概亦陈迹，茫然失端倪。为诗记仿佛，吾友无诃诋。
庚子八月八日再游东山寺
作者：韩缜
朝代：宋
体裁：七言律诗

蜀师当日戍黄金，此地由来险阻深。漾水东流自纡直，泰山北望正嵚崟。凉风肃物初秋意，膏泽愆期旦昼阴。同是天涯未归客，荒烟斜日正登临。
庚子八月八日再游东山寺
作者：韩缜
朝代：宋

蜀师当日戍黄金，此地由来险阻深。漾水东流自纡直，泰山北望正嵚崯。凉风肃物初秋意，膏泽愆期旦书阴。同是天涯未归客，荒烟斜日正登临。
游东山寺
作者：韩缜
朝代：宋

久有东林约，因乘暇日游。眼明初出郭，神王欲凌秋。野旷骞孤隼，江清飏远鸥。近山青嶂合，多稼绿云浮。鸡犬声相接，沟塍水乱流。度桥喧从骑，环树转鸣驺。问俗惊尧壤，寻僧到活洲。深沈开宝闼，磅礴{左车右尼}华辀。像设严珠殿，经声隐绛帱。仰看香刹直，徐步画廊修。遇物皆周览，逢轩即少留。前庭初显豁，后径转深幽。野岭苍筠丽，霜枫赤叶稠。隔墙闻好鸟，循沼玩游倏。翠干棕缠剥，红芒稻半收。凌虚登陛道，匝境对岭楼。暗谷藏危栈，平沙际别州。川原同聚沫，身世剧浮鸥。回首飘乡思，临尊浣客愁。清闲资善奕，决胜在冥搜。影动稂苴表，风生曲逆筹。归鞍不敢缓，斜日照文揪。
游东山寺
作者：韩缜
朝代：宋

久有东林约，因乘暇日游。
眼明初出郭，神王欲凌秋。
野旷鶱孤隼，江清扬远鸥。
近山青嶂合，多稼绿云浮。
鸡犬声相接，沟塍水乱流。
度桥喧从骑，环树转鸣驺。
问俗惊尧壤，寻僧到沃洲。
深沈开宝闼，磅礴𨋗华辀。
像设严珠殿，经声隐绛帱。
仰看香剎直，徐步画展廊修。
遇物皆周览，逢轩即少留。
前庭初显豁，后径转深幽。
野岭苍筠丽，霜枫赤叶稠。
隔墙闻好鸟，循沼玩游儵。
翠榦椶纔剥，红芒稻半收。
凌虚登陛总之，匝境对岑楼。
暗谷藏危栈，平沙际别州。
川原同聚沫，身世剧浮鸥。
回首飘乡思，临尊浣客愁。
清闲资善奕，决胜在冥搜。
影动穰直表，风生曲逆筹。
归鞍不敢缓，斜日照文楸。
游东山寺
作者：韩缜
朝代：宋

久有东林约，因乘暇日游。眼明初出郭，神王欲凌秋。野旷鶱孤隼，江清飏远鸥。近山青嶂合，多稼绿云浮。鸡犬声相接，沟塍水乱流。度桥喧从骑，环树转鸣驺。问俗惊尧壤，寻僧到沃洲。深沈开宝闼，磅礴？华辀。像设严珠殿，经声隐绛帱。仰看香刹直，徐步画廊修。遇物皆周览，逢轩即少留。前庭初显豁，后径转深幽。野岭苍筠丽，霜枫赤叶稠。隔墙闻好鸟，循沼玩游鯈。翠干棕才剥，红芒稻半收。凌虚登陛道，匝境对岑楼。暗谷藏危栈，平沙际别州。川原同聚沫，身世剧浮鸥。回首飘乡思，临尊浣客愁。清闲资善奕，决胜在冥搜。影动穰苴表，风生曲逆筹。归鞍不敢缓，斜日照文楸。
游东山寺
作者：韩缜
朝代：宋
体裁：五言排律

久有东林约，因乘暇日游。眼明初出郭，神王欲凌秋。野旷鶱孤隼，江清飏远鸥。近山青嶂合，多稼绿云浮。鸡犬声相接，沟塍水乱流。度桥喧从骑，环树转鸣驺。问俗惊尧壤，寻僧到沃洲。深沈开宝闼，磅礴�华辀。像设严珠殿，经声隐绛帱。仰看香刹直，徐步画廊修。遇物皆周览，逢轩即少留。前庭初显豁，后径转深幽。野岭苍筠丽，霜枫赤叶稠。隔墙闻好鸟，循沼玩游鯈。翠干棕才剥，红芒稻半收。凌虚登陛道，匝境对岑楼。暗谷藏危栈，平沙际别州。川原同聚沫，身世剧浮鸥。回首飘乡思，临尊浣客愁。清闲资善奕，决胜在冥搜。影动穰苴表，风生曲逆筹。归鞍不敢缓，斜日照文楸。
游贾氏南园
作者：韩缜
朝代：宋

江堤杨柳碧毵毵，闲访名园郡郭南。垄麦生齐知雨足，海棠开遍觉春酣。门前幽径通芳蕙，竹里虚亭对远岚。风物有情应笑我，不携歌酒只清谈。
游贾氏南园
作者：韩缜
朝代：宋

江堤杨柳碧毵毵，闲访名园郡郭南。
壠麦生齐知雨足，海棠开遍觉春酣。
门前幽径通芳蕙，竹裏虚亭对远岚。
风物有情应笑我，不携歌酒只清谈。
游贾氏南园
作者：韩缜
朝代：宋

江堤杨柳碧毵毵，间访名园郡郭南。垅麦生齐知雨足，海棠开遍觉春酣。门前幽径通芳蕙，竹里虚亭对远岚。风物有情应笑我，不携歌酒只清谈，。
蝶恋花·香作风光浓着露
作者：韩缜姬
朝代：宋

香作风光浓着露。
正恁双栖，又遣分飞去。
密诉东君应不许。
泪波一洒奴衷素。
蝶恋花·香作风光浓著露
作者：韩缜姬
朝代：宋
体裁：词

香作风光浓著露。正恁双栖，又遣分飞去。密诉东君应不许。泪波一洒奴衷素。
别叶馆伴
作者：韩缴如
朝代：宋

泣涕汍澜欲别离，此生无复再来期。漫将宝玉陈深意，莫忘思人见物时。
别叶馆伴
作者：韩缴如
朝代：宋

泣涕汍澜欲别离，此生无復再来期。
漫将宝玉陈深意，莫忘思人见物时。
建炎丞相成国吕忠穆公退老堂诗
作者：韩肖胄
朝代：宋

两持魁柄辅皇图，退隐林泉岁再除。勋烈早推戡难际，精神不减渡江初。遥知台岳灵仙窟，雅称磻溪将相居。好在先声震南楚，一堂风月暂踌躇。煌煌衮绣伫归周，卜筑宁容便退休。济上风烟移仿佛，浙东山水占深幽。清樽□□□□□，□□□□□□□。□□□□□□□，知公志在复神州。
建炎丞相成国吕忠穆公退老堂诗·其一
作者：韩肖胄
朝代：宋
体裁：七言律诗

两持魁柄辅皇图，退隐林泉岁再除。勋烈早推戡难际，精神不减渡江初。遥知台岳灵仙窟，雅称磻溪将相居。好在先声震南楚，一堂风月暂踌躇。
建炎丞相成国吕忠穆公退老堂诗·其二
作者：韩肖胄
朝代：宋

煌煌衮绣伫归周，卜筑宁容便退休。济上风烟移仿佛，浙东山水占深幽。清樽□□□□□，□□□□□□□。□□□□□□□，知公志在复神州。
建炎丞相成国吕忠穆公退老堂诗·其二
作者：韩肖胄
朝代：宋

煌煌衮绣竚归周，卜筑宁容便退休。
济上风烟移仿佛，浙东山水占深幽。
清樽□□□□□，□□□□□□□。
□□□□□□□，知公志在復神州。
罗汉寺
作者：韩舜卿
朝代：宋

山阴盛事今寥落，千古风流属晋阳。况有林泉当列坐，不须弦管送流觞。醉挥金椀青春客，自濯尘缨白发郎。一笑相看能几许，却怜马首路岐长。天迥云收霁色空，乔林还绕寺当中。阴森小径千重竹，萧飒虚亭四面风。暮霭不兴山抹黛，夕阳西下水流红。自惭怯懦承庥庇，安得民称几寸葱。
罗汉寺·其一
作者：韩舜卿
朝代：宋

山阴盛事今寥落，千古风流属晋阳。况有林泉当列坐，不须弦管送流觞。醉挥金椀青春客，自濯尘缨白发郎。一笑相看能几许，却怜马首路岐长。
罗汉寺·其一
作者：韩舜卿
朝代：宋
体裁：七言律诗

山阴盛事今寥落，千古风流属晋阳。况有林泉当列坐，不须弦管送流觞。醉挥金碗青春客，自濯尘缨白发郎。一笑相看能几许，却怜马首路岐长。
罗汉寺·其一
作者：韩舜卿
朝代：宋

山阴盛事今寥落，千古风流属晋阳。
况有林泉当列坐，不须絃管送流觞。
醉挥金椀青春客，自濯尘缨白髮郎。
一笑相看能几许，却怜马首路岐长。
罗汉寺·其二
作者：韩舜卿
朝代：宋

天迥云收霁色空，乔林还绕寺当中。阴森小径千重竹，萧飒虚亭四面风。暮霭不兴山抹黛，夕阳西下水流红。自惭怯懦承庥庇，安得民称几寸葱。
罗汉寺·其二
作者：韩舜卿
朝代：宋

天逈云收霁色空，乔林还遶寺当中。
阴森小径千重竹，萧飒虚亭四面风。
暮霭不兴山抹黛，夕阳西下水流红。
自惭怯懦承庥庇，安得民称几寸葱。
诗一首
作者：韩退
朝代：宋
体裁：五言绝句

山人跨雪精，上便不论程。嗅地打不动，笑天休始行。
送程给事知越州
作者：韩铎
朝代：宋

青琐身荣故国遥，除书催下紫宸朝。
金籝旧学辞仙殿，玉帐新兵拥使桡。
阁上云山围画壁，军中鼓角战江潮。
珠玑满箧群贤什，瓦砾谁收亦谩飘。
送程给事知越州
作者：韩铎
朝代：宋

青琐身荣故国遥，除书催下紫宸朝。金籯旧学辞仙殿，玉帐新兵拥使桡。阁上云山围画壁，军中鼓角战江潮。珠玑满箧群贤什，瓦砾谁收亦谩飘。
春联
作者：韩香
朝代：宋
体裁：联

有客如擒虎；无钱请退之。
書鄧先生石几
作者：項傳
朝代：宋

昔聞河上公，今見濠上翁。
姓名氏時易，道德經解同。
冷清生活與賦拙何異圍棋酌酒其樂無涯再得一律
作者：項大受
朝代：宋

□带無遺賞，尋盟乳洞仙。
萬山如玉立，三穴自珠聯。
局外棋尤審，杯餘酒更傳。
回頭笑牛女，虹氣直衝天。
寶祐甲寅巧夕陪趙簾谿游乳洞時秋意已□俗塵頓洗西疇項大受謾賦一詩以紀歲月
作者：項大受
朝代：宋

三洞相連等貫珠，高秋登覽興何如。
安得□借世人□，仙境寧嫌釋氏居。
□甚□宜深避□，□然賸喜共逃虛。
重遊未必歡□□，石上聊得歲月書。
山中憶兄弟
作者：項容孫
朝代：宋

鴻雁不成行，飄零歲月長。
一身三處夢，五夜九回腸。
積雪欺茅屋，孤燈照錦囊。
何當聽夜雨，却話此凄凉。
又和酴醾韻
作者：項寅賓
朝代：宋

天遣司花寶笈開，鮫綃散翦碧雲堆。
芳根移自蠶叢遠，薰釀曾隨鳳詔來。
祇恐飄風撼新竹，却驚殘雪觸蒼苔。
水仙欲逞幽香壓，山谷似無詮品才。
和范至能元日
作者：項寅賓
朝代：宋

獻歲身留外，思家恨滿中。
桃符禳厲鬼，椒酒勸仙童。
出謁憑羸馬，題書附去鴻。
青春應時節，斗柄夜摇東。
和鄭逢辰元宵韻
作者：項寅賓
朝代：宋

憶昔先皇賞露臺，鼇山半影落蓬萊。
羣芳欲識龍顔喜，雙闔時瞻雉扇開。
十里仙香濛碧霧，六宮韶樂隠新雷。
神仙舊事渾如夢，只有春風每歲催。
雪
作者：項寅賓
朝代：宋

凍雲同色墜飛霙，送臘迎春一歲成。
但見紅花洗芳面，那聞黄竹度新聲。
密移瓊室祥光滿，倒瀉銀河白浪平。
已屬畫師圖此景，炎蒸相對卧桃笙。
便橋泊舟
作者：項詵
朝代：宋

身寄一葉舟，擾擾又行役。
不知寒襲人，但覺酒無力。
霜剝岸石裂，風激水波逆。
望眼浩無涯，遠山相對碧。
元符二年二月七日按部過邛州火井縣三友堂小酌楊公天隱嘗令此邑令此邑以山水竹爲三友余益以風月爲五賢云
作者：頓起
朝代：宋

七盤一何高，蒼翠浄寥廊。
夜雨濯杉檜，春風散芝藥。
細雲散巖色，細逕度危筰。
邑改井已泥，空餘漢城郭。
土瘠漫生茶，人稀時走玃。
苔蘚囹圄空，塵埃簿書閤。
縣圃何蕭條，半櫻半零落。
偃蹇大夫松，委蛇君子鶴。
試登三友堂，借問何人作。
皆云楊先生，好詩心淡泊。
乘興山水間，此君共獻酢。
瑯玕無俗韻，仁智有真樂。
取友信可人，自待宜不薄。
我來宴坐久，寂寥無唯諾。
明月來徘徊，清風自蕭索。
因留風與月，相對成清酌。
蟾光照金尊，餘輝射杯酒。
輕颸入朱弦，彷彿奏簫勺。
醺然造忘形，神交通博約。
醉號五賢堂，醒來資一噱。
贈廣都遇寓舍賢婦二喻詩
作者：頓起
朝代：宋

嘗聞趙清獻，恤孤慰亡友。
至今西蜀人，談美不容口。
二喻出儒家，清貧一無有。
零丁依老姑，破屋僧堂後。
相對誦詩書，未嘗窺戶牖。
圭折玉彌方，山寒松更茂。
縣宰初聞名，咨嗟爲之久。
從容語其配，夫人曾見否。
長者二十三，次亦十八九。
青裾長蔽膝，荆簪短在首。
我欲效清獻，言不爲人取。
近於吾邑中，選婿得豪右。
夫人相宰意，魚蔬薦罇酒。
屈致二喻來，呼名老與壽。
女子當有行，詩稱遠父母。
饑寒日月長，蓬蓽風雨漏。
大喻前致詞，灑淚濕衣袖。
荷德固已深，緘情亦須剖。
上言親未葬，心欲土自負。
下述妹未笄，𡞦𡞦無傅姆。
還家復獻書，自敘貧且陋。
鉛華世所悅，銅臭非吾偶。
肯效閭閈間，碌碌逐雞狗。
世無梁伯鸞，應嫌孟光醜。
孔明若再生，承女甘箕箒。
陳義一何高，夫人驚拊手。
至今書稿在，光輝射星斗。
董子慕高風，喜曰真吾婦。
吾親雙白髪，吾弟室未授。
睠言姊妹賢，可以相先後。
五兩幣雖輕，意則千金厚。
輜軒雙造門，觀者競奔走。
女子尚能爾，男兒宜自守。
重聘或不來，豈欲終畎畝。
畜德尚未充，高位亦虛受。
寄語事君者，慎勿輕去就。
句·其一
作者：頼仙翁
朝代：宋
体裁：句

一条丁水铜鱼塞，三十年来旧相识。
句·其一
作者：頼仙翁
朝代：宋

一條丁水銅魚塞，三十年來舊相識。
句·其三
作者：頼仙翁
朝代：宋
体裁：句

宝山流连井，久立方知省。
句·其三
作者：頼仙翁
朝代：宋

寶山流連井，久立方知省。
句·其二
作者：頼仙翁
朝代：宋
体裁：句

巧妙四山云岫落，玲珑双甑月灯明。
句·其二
作者：頼仙翁
朝代：宋

巧妙四山雲岫落，玲瓏雙甑月燈明。
句
作者：頼繼善
朝代：宋

白日干戈萬馬塵，鐵心不碎竟誰身。
句
作者：頼继善
朝代：宋
体裁：句

白日干戈万马尘，铁心不碎竟谁身。
送鄭居之
作者：頼鑄
朝代：宋

窗前落葉正蕭蕭，夜雨寒燈共寂寥。
君是居人余是客，明朝相候合江橋。
送郑居之
作者：頼铸
朝代：宋
体裁：七言绝句

窗前落叶正萧萧，夜雨寒灯共寂寥。君是居人余是客，明朝相候合江桥。
品令
作者：顏博文
朝代：宋

夜蕭索。側耳聽、清海樓頭吹角。停歸棹、不覺重門閉，恨只恨、暮潮落。偷想紅啼綠怨，道我真個情薄。紗窗外、厭厭新月上，也應則、睡不著。
西江月
作者：顏博文
朝代：宋

草草書傳錦字，厭厭夢繞梅花。海山無計駐星槎。腸斷芭蕉影下。缺月舊時庭院，飛雲到處人家。而今贏得鬢先華。說著多情已怕。
大
作者：顏奎
朝代：宋

唱古荼䕷，新荷葉，誰向重簾深處。東風三十六，向園林都過，餘寒猶妒。公子狐裘，佳人翠袖，怎見此時情否。天上知音杳，怪參差律呂，世間多誤。記畫扇題詩，單衣試酒，夢歸泥絮。嗟春如逆旅。送無路、遠涉前無渡。回首住、凌波亭館，待月樓臺，滿身花氣凝香霧。度入南薰去。留燕伴、不教遲暮。但一點、芳心苦。生怕搖落，分付荷房收貯。晚妝又隨過雨。
摸魚兒
作者：顏奎
朝代：宋

對琴臺、不堪塵涴，春風微露纖指。崢嶸鶴膝翹空勢，取次著花安蕊。偏有意。把竹外一枝，飛灑輕煙裡。月痕如洗。又底事丹青，何須水墨，虛白闞清泚。華堂暮，珍重休彈麈尾。靜中留此佳致。橋西幾度香浮處，回首都隨流水。閒徙倚。嘆汨沒黃埃，變幻皆如此。蜚廉莫起。待別有神人，風斤一運，和影上窗紙。
歸平遙·歸國遙
作者：顏奎
朝代：宋

春□□拂拂。簷花雙燕入。少年湖上風日。問天何處覓。湖山畫屏晴碧。夢華知夙昔。東風忘了前跡。上青蕪半壁。
浣溪沙
作者：顏奎
朝代：宋

夢泊遊絲畫影移。水沈香宛紫煙微。玉笙才過畫樓西。天上人間花事苦，鏡中翠壓四山低。又成春過據鶯啼。
菩薩蠻
作者：顏奎
朝代：宋

燕姬越女初相見。鬢雲翻覆隨風轉。日日轉如雲。朝朝白髮新。江南古佳麗。只綰年時髻，信手綰將成。從來懶學人。
醉太平
作者：顏奎
朝代：宋

茶邊水經。琴邊鶴經。小窗甲子初晴。報梅花小春。小冠晉人。小車洛人。醉扶兒子門生。指黃河解清。
題樑
作者：顔丙
朝代：宋

靈根不肯混凡柴，天意移將福地來。
向日親逢霹靂手，今朝果作棟樑材。
蕉溪溫泉
作者：顔克宗
朝代：宋

陰陽炭兮天地爐，融液好景人間無。
木酸火炎兩不用，清流自沸跳明珠。
何當揚波激滄溟，大塊不許氛翳生。
何當翻波湔酷吏，群黎坐使心眼明。
堯舜君民均一視，匹夫匹婦皆使被。
洗除煩苛不擇地，奚止一泓而已矣。
末利花
作者：顔博文
朝代：宋

竹稍脫青錦，榕葉隨黄雲。
嶺頭暑正煩，見此萼綠君。
欲言嬌不吐，藏意久未分。
最憐月初上，濃香夢中聞。
蕭然六曲屏，西施带微醺。
叢深珊瑚帳，枝轉翡翠裙。
譬如追風騎，一抹萬馬群。
銅瓶汲清泚，聊復爲子勤。
願言少須臾，對此髯參軍。
王希深合新香煙氣清灑不類尋常可以爲道人開筆端消息
作者：顔博文
朝代：宋

玉水沈沈影，銅爐裊裊煙。
爲思丹鳳髓，不愛老龍涎。
皂帽真閑客，黄衣小病仙。
定知雲屋下，繡被有人眠。
題李叔班山水橫卷·其一
作者：顔博文
朝代：宋

高峰柱層霄，遠水沒平野。
當年居山客，半是愛山者。
橋欹欲沈崖，路險不容馬。
慎勿誇世人，正要知者寡。
題李叔班山水橫卷·其三
作者：顔博文
朝代：宋

急雨冷捎溪，寒煙曉橫塞。
茅屋來軒車，中有隱者在。
市朝一何有，雲水兩無礙。
笑向塵世人，不知是何代。
題李叔班山水橫卷·其二
作者：顔博文
朝代：宋

青山爲誰高，影壓三百里。
竹深已迷橋，荷密半藏水。
區區名利人，坐瞑真可鄙。
慨想雲屋中，恐是古君子。
題李叔班山水橫卷·其四
作者：顔博文
朝代：宋

通江石泉滑，崩崖朝雪重。
牧兒心苦饑，牛寒挽不動。
誰人倚長松，胸有九雲夢。
西風吹屋倒，一笑無興共。
題龜峰鋪
作者：顔博文
朝代：宋

洪波春天翻四嶽，南極祝融亘幽朔。
高山千里龜出背，大木百尋龍掛角。
白魚跳舟神禹出，鞭笞百鬼走雷電。
犀走象駭不敢留，顛沛馮夷囚海若。
大龜爬沙獨居後，火傘下照天一握。
甘心枯死配玉靈，突兀子川露蒼殻。
醉中對之爲一笑，欲持鐵網手自捉。
窮通禍福爾嘗知，取火燒山恣鑽灼。
青松翠竹舞西風，似客搖頭謂公莫。
此事傳之亡是翁，請君更問山頭鶴。
壽馮北部
作者：顔太初
朝代：宋

五百年終遘聖朝，相門何日降英髦。
星杓影射金樞正，月魄光浮碧漢高。
三世密傳張顥印，貳車新得呂虔刀。
他年善繼良弓慕，金字重重有賜袍。
東州逸黨
作者：顔太初
朝代：宋

天之有常度，躔次絕乖離。
地之有常理，沈潜無變虧。
人之有常道，高下遵軌儀。
三才各定位，萬古永不移。
二儀設有變，修德可以祈。
人道或反常，其亂何由支。
昔在典午朝，國祚向陵夷。
日向中夜出，赫赫來東陲。
地向太極裂，中有蒼鵝飛。
高厚災且異，人妖亦繁滋。
始有竹林民，怪誕名不羈。
次有夷甫輩，高談慕無爲。
沈湎多越禮，阮籍兼輔之。
虛名能飾詐，光逸與王尼。
何曾有先見，不能救其衰。
張華徒竭力，無以扶其危。
至今西晉書，讀之堪涕洟。
爾來歷千年，炎宋運重熙。
東州有逸黨，尊大自相推。
號曰方外交，蕩然絕四維。
六籍被詆訶，三皇遭毀訾。
坑儒愚黔首，快哉秦李斯。
與世立憲度，迂哉魯先師。
流宕終忘反，惡聞有民彝。
或爲童牧飲，垂髽以相嬉。
或作概量歌，無非市井辭。
或作薤露唱，發聲令人悲。
或稱重氣義，金帛不爲貲。
或曰外形骸，頂踵了無絲。
麀聚復優雜，何者爲尊卑。
遥聞風波民，未見如調饑。
偶逢紳带士，相對如拘縻。
不知二紀來，此風肇自誰。
都緣極顯地，多用寧馨兒。
斯人之一唱，翕然天下隨。
斯人之一趨，靡然天下馳。
鄉老爲品狀，不以逸爲嗤。
宗伯主計偕，不以逸爲非。
私庭訓子弟，多以逸爲宜。
公朝論人物，翻以逸爲奇。
家國盡爲逸，禮法從何施。
我常病其事，中夜起思惟。
平地三尺限，空車登無歧。
重載歷百仞，所來因陵遲。
萬一染成俗，雖悔何由追。
衆人皆若夢，焉能分其糜。
衆人皆若醉，不知啜其醨。
天下皆病痿，俾誰就魯醫。
天下皆病狂，何暇灸其眉。
幸有名教黨，可與决雄雌。
所嗟九品賤，不得立文墀。
賈誼惟慟哭，梁鴻空五噫。
終削南山竹，冒死指其疵。
願乘九廟靈，感悟宸心知。
赫爾奮獨斷，去邪在勿疑。
分捕復大索，憸人無孑遺。
大者肆朝市，其徒竄海湄。
殺一以戒萬，是曰政之基。
千奴共一膽，膽破衆自隳。
無使永嘉風，敗亂昇平時。
許希
作者：顔太初
朝代：宋

京城名利塗，車馬相奔馳。
其間取富貴，往往輸巫醫。
前後十數輩，身沒名已隳。
獨有許希者，藴蓄何瑰奇。
始自下蔡來，所處尤喧卑。
西市三十年，汩汩無人知。
一朝仗至藝，驟登文石墀。
三鍼愈上疾，神速不移時。
酬以六尚官，著籍通端闈。
旌以三品服，佩紫垂金龜。
于時稱謝畢，西向復陳儀。
當宁驚且問，歷歷宣其辭。
臣傳扁鵲術，遇主今得施。
特此一展謝，臣心不自私。
主上惜其意，擊賞爲噓唏。
仍給水衡錢，國西命立祠。
復加靈應號，金額照華榱。
自此輦轂下，求禱何祁祁。
我過慶成坊，見之心且悲。
秦醫術雖妙，五腑及四肢。
所習得其人，千齡祀不虧。
魯聖術至大，帝道與民彝。
所習非其人，一朝反相持。
小吏師荀況，竊爲辨說資。
作相勸焚書，詐云愚蚩蚩。
後之爲儒者，其心皆李斯。
昔在布衣日，動守先王規。
朝談十二經，夕誦三百詩。
依憑稽古力，榮進無他歧。
及居廟堂上，長劍冠峨巍。
自謂天所賦，焉知有宣尼。
宣尼斷襲封，十經寒暑移。
他姓爲邑官，鄉老皆驚疑。
上章寢不報，九重遭面欺。
諫官不舉失，御史不言非。
盡爲許希笑，得路忘先師。
句
作者：顔岐
朝代：宋

念昔從學日，同升夫子堂。
瓊花
作者：顔師魯
朝代：宋

后土祠中二月暮，瓊花放後有蜂來。
東君不怕春歸去，留待詩人一夜開。
第一山
作者：顔師魯
朝代：宋

聞說淮南第一山，老來方此憑欄干。
孤城不隔長安望，落日空悲汴水寒。
獄中寄酒友
作者：顔幾
朝代：宋

龜不靈兮禍有胎，刀從林甫笑中來。
憂惶囚繫二十日，辜負醺酣三百杯。
病鶴雖甘低羽翼，罪龍尤很多望風雷。
諸豪俱是知心友，誰遣尊罍向北開。
冬至
作者：顔度
朝代：宋

至節家家講物儀，迎來送去費心機。
脚錢盡處渾閒事，原物多時却再歸。
呈左律師
作者：顔度
朝代：宋

前輩高標說與誰，孤峯頂上路途迷。
如今一向隨流去，逐隊成羣步步低。
題康濟泉
作者：顔度
朝代：宋

三年官事渾無補，一片丹心徹底真。
更有靈康是知己，新泉爲我現津津。
遊碧落洞同李兟諸公
作者：顔庶幾
朝代：宋

神地秘靈室，壺天鎖翠微。
歌詠極今古，登臨忘是非。
況有麋鹿侶，堪紉蘭蕙衣。
得志此何遠，豈復懷塵機。
招撫峒猺歌
作者：顔得遇
朝代：宋

率土王民樂陶陶，犬戎亦民今婆娑。
適正人天依中和，日月不老朝山河。
再寄雲門運禪師
作者：顔復
朝代：宋

雲門山巔櫻葉青，雲門山腳陰谿鳴。
山翁毀服懼世榮，大心圓靜無能名。
松間一飯養槁形，石壁幾見秋苔生，愛山不免搜其情。
綴拾短闋成長行，施子傳來奇可驚。
爽闊空谷天外聲，高風擺蕩疑莖英。
寄雲門運禪師
作者：顔復
朝代：宋

句谿曲曲剡山重，誰訪桑門物外蹤。
超世有言皆實際，示人無意在機鋒。
平生懷抱佳高遯，壯歲衣冠鎖俗容。
每想清蟬心暫寂，秋聲蕭瑟夜庵松。
雨霽剡谿
作者：顔復
朝代：宋

剡溪風雨霽，航葦重行行。
到處楊柳色，幾家荷葉聲。
噪蟬金鼎沸，游水玉壺清。
最喜魚梁伴，歸帆的的輕。
句·其一
作者：顔棫
朝代：宋

未厭慇懃達曙看。
句·其三
作者：顔棫
朝代：宋

衰草連天慘淡黄。
句·其二
作者：顔棫
朝代：宋

眼明喜見曉光舒。
句·其四
作者：顔棫
朝代：宋

一带溪山畫不如。
和山間壁上陳子忠·其一
作者：顔發
朝代：宋

路轉山根草木香，天容水色兩茫茫。
漁人風裏數聲笛，飛過蘆花幽興長。
和山間壁上陳子忠·其二
作者：顔發
朝代：宋

風蒲水荇度清香，兩兩飛鳬墮渺茫。
目送征帆掠波去，碧天無際暮雲長。
和蓋謙老遊馬鞍山
作者：顔發
朝代：宋

青鞋來踏馬鞍山，小徑縈紆便往還。
眺望雙明窮晻靄，登臨終日得餘閒。
冥搜直到風埃外，逸興徐來筆硯閒。
錢挂杖頭堪一醉，歸來隨例带酡顔。
和陳尉春日行山
作者：顔發
朝代：宋

公餘春日長，亭午吏已退。
山行步晴碧，松影踏鮮翠。
杖移苔點穿，蜂抱花鬚墜。
酒琖釋春愁，楸枰醒晝睡。
行樂須及時，誰能六經醉。
待潮顧浦宿耕者張欽舍
作者：顔發
朝代：宋

海近雲氣昏，禹跡開茫茫。
晴林列障邏，什伍屯平岡。
頃遭七年旱，驟見九秋黄。
腰鐮喜復悲，泥水新圃場。
縣侯初下教，官賦無豐荒。
錯揮製錦刀，戲作編氓創。
身上催租瘢，短褐愁蓋藏。
課爲五縣最，薦飛十剡章。
逡巡掌邦計，跬步封侯王。
江淮十萬師，待飼正頡吭。
禾麥今已登，婦子戒勿嘗。
行俟天雨粟，飽食均四方。
題靈山壁
作者：顔發
朝代：宋

遊塵野馬皛晴光，僧舍無營日正長。
看罷一枰天欲暮，不知何處起漁榔。
喜雨軒
作者：顔耆仲
朝代：宋

六月炎炎苦旱災，斯民何罪守非材。
爐煙未斷濃雲合，神物潜驅好雨來。
苗槁復蘇青易見，鬢愁雖喜白難回。
也知慰我三農望，膏澤應須徧九垓。
寬民堂
作者：顔耆仲
朝代：宋

聖訓昭垂本至仁，此堂取義立名新。
通商有道能徠遠，計利無心蓋爲民。
寬賜一分皆德意，奉行兩字屬微臣。
年年寶貨千般集，好是熙臺到處春。
和碧玉千峰詩
作者：顔頤仲
朝代：宋

道在穹壤間，如日照萬國。
淳乾再中天，斯文荷申錫。
惟時朱夫子，一柱擎天力。
勉齋妙心傳，月印寒潭碧。
東野正始音，絕唱未易續。
昕庭萬言對，珠璣燦盈掬。
一麾壓南州，寒谷回春燠。
煌煌漳水珠，照燿崑山玉。
美哉巽齋守，傑構捐金錢。
橫經踞臯比，冠劍來三千。
賢侯揭新扁，偉觀還當年。
孰能踵公武，名蓋東南天。
經畬望有秋，譬彼田舍翁。
學道猶學醫，百脈期疏通。
立身尚名節，峻峙千仞峰。
勉哉蹈前修，毋與流俗同。
慶元府人日鄉飲酒禮
作者：顔頤仲
朝代：宋

王春人日喜陰晴，文物衣冠萃四明。
禮樂幾年今一見，主賓百拜酒三行。
人心天理須興起，士習民風悉變更。
太守自慚才德薄，綱維全頼老先生。
柳花
作者：顔頤仲
朝代：宋

柳漸成陰萬縷斜，無腰柔弱弄韶華。
一庭春色無人管，簷雨聲中飛盡花。
桐
作者：顔頤仲
朝代：宋

庭梧驚秋風，葉葉彫萎紅。
行人何不歸，委魂逐孤鴻。
去日良已賒，客身轉飄蓬。
千里各一涯，關山月明中。
兩臂恨不羽，飛逐君西東。
虞美人
作者：顧卞
朝代：宋

帳前草草軍情變。月下旗旌亂。褫衣推枕惜離情。遠風吹下楚歌聲。正三更。撫鞍欲上重相顧。豔態花無主。手中蓮萼凜秋霜。九泉歸路是仙鄉。恨茫茫。
經由天台劉阮洞以雨作不及遊
作者：顧士龍
朝代：宋

松形夭矯學飛鸞，怪石蒼崖蘚暈團。
地僻不容人迹到，雲深更覺客衣單。
春歸不見桃干樹，月冷空餘水一灘。
欲問神仙向何處，山風吹雨作朝寒。
西峰山
作者：顧士龍
朝代：宋

三十六溪清淺水，二十四重高下山。
卓錫自無風雨厄，不然俗駕便須還。
夜遊
作者：顧夢日
朝代：宋

路轉歌聲杳，夜深雲露濃。
美人行月下，秋水汎芙蓉。
曉雲峰
作者：顧岡
朝代：宋

一夜乾坤雨乍晴，歸雲無數宿蒼屏。
白衣已曬青山曉，茅屋主人猶未醒。
三江亭
作者：顧文
朝代：宋

詞源倒峽勢奔侵，綆短那容汲萬尋。
望屬滄浪驚鶴唳，志存流水識琴心。
揮毫句句囊盛錦，拜賜人人袖有金。
不日都俞在廟廟，更聽虎嘯應龍吟。
題丹徒漕渠
作者：顧時大
朝代：宋

兩岡相望山壁立，地形脊高勢回潴。
練湖寸板雖得尺，庱亭泄去如尾閭。
自從秦鑿興赭徒，大業廣此事遨娛。
歲久不治成癥瘀，下視一綫皆泥塗。
過練湖
作者：顧松年
朝代：宋

行行何處慰吟觀，負郭平湖萬頃寬。
兩寺鐘聲烟外聽，六朝山色鏡中看。
難追鷗鷺朋儔密，頗怪魚龍窟宅寒。
請濯塵纓自茲始，爲辭雲水向長安。
大滌洞·其一
作者：顧然
朝代：宋

清涼不着人間暑，三伏來遊九鎖山。
箬底神丹末須問，平生寧有此時來。
大滌洞·其二
作者：顧然
朝代：宋

山頭赤日炙手熱，簷底鳴泉玉擊樅。
慚愧龍公作餘戲，夢中渾認雨翻江。
淵明祠·其一
作者：顧祿
朝代：宋

黄閣彤扉盡宋臣，歸來松菊伴閑身。
舉頭誰識悠然意，只有南山是故人。
淵明祠·其二
作者：顧祿
朝代：宋

葛巾漉酒艷流霞，長向東籬醉菊花。
不分宋公移晉祚，只將甲子紀年華。
不寐
作者：顧禧
朝代：宋

英雄不世出，竪子自成名。
誰諛美新筆，曾憐覆楚兵。
輕霜零病葉，急雁過寒城。
入夜愁無似，悲笳處處聲。
九日吳山
作者：顧禧
朝代：宋

第一峰頭逢九日，振衣直上莫躊躇。
丹梯苔冷仙人跡，祇樹雲深帝子居。
圖畫天然看不厭，嘯歌自得意何如。
茱萸醉插游絲倦，雁影參差夕照餘。
九日登浮屠
作者：顧禧
朝代：宋

浮屠百尺絕花塵，一望霜林暮色勻。
嘯傲自然能遠俗，步趨何必不人。
參軍帽落嘲誰解，□□□殘草作茵。
卻羨東籬陶處士，菊花猶插碧紗巾。
偕譚子欽惟寅遊西樵
作者：顧禧
朝代：宋

江西美景聞天下，君上湖亭意若何。
吞吐晴光千浪暖，卷舒雲氣兩峰多。
陽春有腳歸花柳，芳草無心戀綺羅。
力倦翻嫌花路淺，振衣再擬一同過。
偶作
作者：顧禧
朝代：宋

彈鋏復爾爾，登樓向落曛。
烟深橫白鷺，楓老宿彤雲。
松牖寒威入，琳宮遠磬聞。
自然能遠俗，無復賦離群。
偶作
作者：顧禧
朝代：宋

日暮悲笳起，孤衾入夢寒。
沙飛桐鵲隱，草蔓石鯨殘。
龍戰知何極，烏栖轉未安。
幽燕多老將，壯氣滿桑乾。
同人看梅
作者：顧禧
朝代：宋

梅花引我入溪深，半繞青松半翠林。
已耐歲寒成好友，還將春色作幽岑。
蒼烟踏破鞋無迹，明月挑來杖有心。
贏得清芬盈客袖，莫愁歸路暮雲侵。
客湖上
作者：顧禧
朝代：宋

對酒拂吳鉤，光隨湖水流。
碧尋堤上草，紅落竹邊樓。
春老鶯啼倦，山空鶴唳收。
買花錢欲盡，何事再句留。
宿徐稚山齋中
作者：顧禧
朝代：宋

已將夙昔志，抵掌爲君陳。
笳鼓悲吳地，鬚眉憶漢臣。
梅花憑夜發，柳色司年新。
此夕關河客，應輸夜臥人。
寄懷閻安中
作者：顧禧
朝代：宋

金門射策盡名賢，誰似江南閻子然。
白虎談經知獨步，蒼松入夢已多年。
凌雲賦筆雄千古，倒峽詞源傾百川。
若憶古人愁絕處，西陵花柳日芊眠。
小春詞
作者：顧禧
朝代：宋

玉霜斜舞桐枝濕，析木熒熒石鯨泣。
芙蓉子夜卸穠粧，藥雨紛糅瓊飲急。
瓊樓玉宇微寒生，氤氳暖氣出元英。
白鹿觀中香粉散，靈女祠前簫鼓鳴。
木奴千樹綻濃綠，太濟粼粼黑鳥浴。
真臘燈光射紫薇，漢宮齊唱鳳來時。
彩虹不逐天駟流，公子初成狐腋裘。
尚衣日日頒紅錦，挾纊猶深邊士愁。
五鳳習習起蘭澤，龍篆新盤大府曆。
黍臛松醪次第陳，野老欣然愛冬日。
暖爐高會樂未央，鴻雁南飛百草黄。
東君欲逗春消息，獨遣桃花鬬橘陽。
徐稚山林出詩見示因書其後
作者：顧禧
朝代：宋

論交常憶少年時，耐久如君倍足思。
金馬不移孺子節，石麟肯負誌公期。
經霜傲菊依幽徑，漾月修篁種曲池。
六客銜箋爛似錦，莫嫌野鶴故來遲。
憩小峨嵋
作者：顧禧
朝代：宋

偶上峨嵋嶺，悠然對夕曛。
孤峰擎落日，古殿宿寒雲。
石暗松濤作，天空鶴唳聞。
幽尋愜素抱，世態自紛紜。
採桑行
作者：顧禧
朝代：宋

男耕女蠶治有餘，使君何不思。
使君策馬城南隅，妾歸深閣繅新絲。
林庇民保以詩見贈次韻奉答
作者：顧禧
朝代：宋

蕭蕭竹影閒桐陰，有客攜琴慰素心。
秋老登樓頻作賦，愁深抱膝共高吟。
招尋叢桂香初散，快讀殘書酒滿斟。
莫恨龍門策未報，十年聲價重南金。
林庇民保留宿夜話
作者：顧禧
朝代：宋

蹤跡忘疏密，情懷歷晦明。
攜琴時一至，倒屣輒相迎。
枕發中郎祕，尊餘北海酲。
浣花多勝侶，風雨話深更。
泊太湖寄內
作者：顧禧
朝代：宋

草草出門去，孤帆落暮烟。
笑談卿宛在，辛苦夢難傳。
雨礴蛟龍窟，雲乘橘柚邊。
從來輕遠別，此夕倍凄然。
洪善慶興祖偕訪昇上人即景次韻
作者：顧禧
朝代：宋

地僻僧栖隱，茆庵曲逕通。
雲浮秋水白，霞奪蓼花紅。
野鳥當窗下，疏烟入畫中。
采菱人未散，歸棹且從容。
海棠秋
作者：顧禧
朝代：宋

春風蕩漾花如織，排擯深巖天地窄。
桃李芳菲鬬艷陽，嫣痕盡染胭脂色。
含丹欲吐嬌不勝，獺髓遙分點瓊額。
楊妃睡足口無語，嫁作游絲怨風雨。
花神泣罷還欲訴，不願柔枝薦繁市。
願得常親君子傍，秋深靜綰紫綃粧。
孤桐獨立擎素月，芙蕖零落無輝光。
瑤枝重整臨秋水，蓼蒲歷歷羞無香。
賞心況有雙鳬仙，琴聲夜夜醉嬋娟。
碧霞觴泛海棠醉，曲欄麗影何蹁躚。
君不見南朝百里花無數，郁郁紛紛吐烟霧。
載歲無人禁採樵，丹榦瓊姿盡摧仆。
蘭蕙當門動見鋤，草間惟歎璇霓臥。
茲花勝植瀛蕊苑，一承顧盼猶未晚。
冉冉臨窗如有心，嬛舞清歌樂事遠。
蔓露凝霜色倍妍，夔州何獨無詩篇。
茲花有詩便不朽，吁嗟托根良不偶。
獨酌
作者：顧禧
朝代：宋

江色侵楓冷，松風入暮幽。
莫愁樽酒盡，明月在高樓。
登吳山作
作者：顧禧
朝代：宋

紫雁高飛曉霧濃，西風峭削玉芙蓉。
誰攜謝朓驚人句，更上吳山第一峰。
答譚子欽惟寅
作者：顧禧
朝代：宋

束髪鄙章句，清狂天下聞。
戔戔招隱賦，草草送窮文。
捫蝨輕王猛，驅車揖范雲。
皇家疏結網，麟鳳自爲群。
苧邨烟雨
作者：顧禧
朝代：宋

湖南幾曲石橋底，細雨濛濛暗碧溪。
欸乃漁歌聲不斷，參差桑樹望中迷。
花田香散泥初濕，柳圃烟深鶯亂啼。
此地千年多買犢，耕男誰復怨征鼙。
贈洪善慶興祖和壁閒沈□□韻
作者：顧禧
朝代：宋

高臥烟蘿飲上池，姓名獨許古人知。
我來欲補洪家傳，入坐先尋沈約詩。
舒卷閒雲看不厭，參差玉蝶放偏遲。
殷勤送客過方井，古道真堪照一時。
贈蓼庵上人
作者：顧禧
朝代：宋

曲徑通禪室，藜牀獨著書。
玄心棲物外，高論接皇初。
雨過苔退淡，窗虛梅影疏。
年年愁作客，爲爾一停車。
贈行省任古
作者：顧禧
朝代：宋

帝廷咨牧擁金甌，南顧應寬萬里憂。
自是書屏多異績，何勞仰屋嘆無籌。
六橋垂柳縈蒼珮，三竺飛花拂翠裘。
遙望雲山千里隔，福星欣照□□樓。
贈譚子欽惟寅
作者：顧禧
朝代：宋

臨風長憶聽濤吟，攜鋏重來感慨深。
白首如新交自古，丹砂欲就老偏侵。
獵微閣上傳佳句，宿影亭前話夙心。
花萼雖零月正朗，斗中元氣待君斟。
送任文薦歸閩
作者：顧禧
朝代：宋

意氣深投傾蓋時，惜君才大愛君癡。
應知摩詰詩中畫，都是將軍畫裏詩。
放眼莫嫌吳地窄，探奇偏向禹陵遲。
片帆千里懸明月，不屢滔滔九曲思。
遊翠微山看桃
作者：顧禧
朝代：宋

梅花纔落見桃花，欲問桃源路轉賒。
直上翠微開眼界，飽餐赤飯養心芽。
句留客屐詩中畫，爛漫天真閣外霞。
面壁老僧曾悟否，山猿已報夕陽斜。
過徐稚山居
作者：顧禧
朝代：宋

曲徑秋高竹影斜，多君此日淡浮華。
笛聲遠落幽人淚，月色清宜孺子家。
世事盡勞五斗米，我來常醉一園花。
不須更讀閒情賦，元亮風流自足誇。
野眺·其一
作者：顧禧
朝代：宋

遂愜耽幽興，披襟坐水灣。
松枯濤不作，鷗澹夢常閑。
漏月寬樵徑，吞星避釣環。
年來悲跼蹐，聊此破愁顔。
野眺·其三
作者：顧禧
朝代：宋

緩步沿溪曲，幽尋愜賞心。
散烟依瘦竹，開網活枯鱘。
短袖仍牽樹，秋聲半擣砧。
農談喧隔岸，不畏世機深。
野眺·其二
作者：顧禧
朝代：宋

一逕多幽色，孤雲護短扉。
閒階竹影瘦，低岸稻花肥。
委翠秋林晚，傷弓宿鳥稀。
何時攜斗酒，掬水弄清暉。
野眺·其四
作者：顧禧
朝代：宋

亂世功名易，幽人愧素餐。
草深迷乳兔，弓燥泣飛鸞。
燐火排窗入，溪聲带雨寒。
行吟殊足樂，回首羨彈冠。
雜感
作者：顧禧
朝代：宋

不與漁樵狎，甯知世事非。
功成枯戰骨，髪端誤儒衣。
風雨槐陰夢，倉黄斗柄微。
東鄰瓜正熟，把酒裛清輝。
震澤行
作者：顧禧
朝代：宋

襟吳控越莽無幅，銀濤漂磕青山蹙。
水底隆隆晴亦雷，鯨鯢憑之鳩提取族。
大者爲蛟小爲蛤，吐光便欲凌日月。
地緯夜拆霜鏡枯，觸山飛沫天地白。
芳餌頻施巧不吞，雲輸霧委長兒孫。
撼岳吞舟逞大力，日月已墜爝火尊。
昨聞漁人謀其曹，整罩施網瀰江皋。
藥程傾湖湖不流，涸智殫技將安逃。
蛟子蝦孫泣如雨，沈虎泅鹿慘無語。
吁嗟河伯靈何存，鳴鼓聚市遂若此。
就中大魚最有神，夜入深宮控紫宸。
竭澤而來拂帝意，浩蕩乾坤雨露新。
千秋萬歲頌乃公，鰐鯨無所施其雄。
延津灌莽飲大澤，魚安于下鳥翔空。
君不見然犀燒燕水族寒，咫尺之水多危瀾。
活女誨女恩無極，枯魚何事泣河干。
飲譚子欽齋
作者：顧禧
朝代：宋

取次梅花放，樽前白雪樓。
人非分洛蜀，才豈遜曹劉。
薑桂存餘辣，芝蘭憶舊遊。
文章千古事，未許臥南州。
句
作者：顧臨
朝代：宋

雨中林學士，柏下顧將軍。
和孔司封題蓬萊閣
作者：顧臨
朝代：宋

萬壑千巖滿數楹，當中秦望翠開屏。
朝遊簫吹聞仙樂，夜散燈光墮列星。
聊寄蘧廬消白日，何須扁舸到滄溟。
飄然賦此得真意，直欲乘空御鶴翎。
送程給事知越州
作者：顧臨
朝代：宋

飄飄清骨倦黄扉，想見蓬萊出一麾。
流壑秀巖饒勝賞，過家上塚喜頻歸。
如淮公釀年來富，鬬虎巨螯秋正肥。
張翰思鱸方鼓頷，都門將別欲東飛。
題靜照堂
作者：顧臨
朝代：宋

踏暑夏日長，履霜冬日短。
乞詩賁新堂，經年不辭緩。
虛室莓苔青，客衣塵土滿。
自矜非俗求，容色長衎衎。
盈篋寶珠璣，東歸春正暖。
靜照名已傳，主人宜亦反。
駕幸太學
作者：顧臨
朝代：宋

五紀寥寥舊典章，一朝清蹕下膠庠。
旗常日月隨天轉，文武衣冠列宿行。
拜老徒煩嗟漢室，談經戒逸慕周王。
已叨法從陪臨幸，賡詠虞廷喜載颺。
下竺寺堂前獨坐
作者：顧逢
朝代：宋

風舞花旛萬縷輕，石爐香冷一燈明。
坐來耳目身心靜，髣髴慈雲禮懺聲。
下竺寺金魚
作者：顧逢
朝代：宋

黄金成一片，雨過唼方池。
想爾浮沉樂，如吾愛傲時。
水聲頻撥剌，人影不驚疑。
中有成龍者，騰空未可知。
不買花
作者：顧逢
朝代：宋

清似咸平處士家，案頭詩卷是生涯。
膽瓶莫訝無花插，過了梅花不買花。
九日對菊
作者：顧逢
朝代：宋

秋滿南山菊滿籬，卷簾相對坐多時。
琴中自得無弦趣，蝶與西風總不知。
二色芙蓉花
作者：顧逢
朝代：宋

拒霜一樹碧叢叢，兩色花開迥不同。
疑是酒邊西子在，半醒半醉立西風。
供花即事
作者：顧逢
朝代：宋

滿地盆花間樣栽，四時長有好花開。
勸君莫惜供花費，只恐園丁不獻來。
候仙亭即事
作者：顧逢
朝代：宋

一峰飛到此，勝景幻幽林。
蒼徑望不盡，白雲行漸深。
鐘聲傳日午，笠影卸松陰。
候得神仙否，神仙不可尋。
倚篷
作者：顧逢
朝代：宋

山光遠近青，盡入倚篷吟。
夜雨一番過，春流幾寸深。
車聲驚睡犢，帆影閃飛禽。
村舍偏瀟灑，家家楊柳陰。
儒學禮上公堂即事
作者：顧逢
朝代：宋

明倫堂上橫經日，列坐諸生酒半酣。
折得一枝梅在手，幾多人笑學官貪。
儒巾
作者：顧逢
朝代：宋

儒冠同昔日，吾道未嘗衰。
畢竟猶存古，從教不入時。
簪花何足遜，漉酒尚堪爲。
懶把青銅照，傷心兩鬢絲。
再過悟竹庭房
作者：顧逢
朝代：宋

兩度客僧廬，交情密似初。
墨雲膠凍硯，鬢雪落寒梳。
鳴鶴聲高下，盤鷹羽疾徐。
此時親老念，重讀寄來書。
冠勝軒
作者：顧逢
朝代：宋

六橋多少景，盡在倚欄中。
佳處無如此，看來總不同。
湖光四時別，山影半江空。
圖盡天開出，人間筆未工。
冬夜聞蛩
作者：顧逢
朝代：宋

尚有一蛩在，悲吟廢草邊。
想於深夜裏，自憶早秋前。
勝負皆成夢，孤寒似可憐。
晚年飄泊老，此况亦同然。
冷泉亭即事
作者：顧逢
朝代：宋

亭上數僧俱不識，倚闌無語坐多時。
聽談五字中奇句，盡是山翁舊日詩。
劉蕭雲水閣
作者：顧逢
朝代：宋

亭臺入畫圖，石怪樹蕭疏。
池上多佳致，城中無此居。
垂楊偏稱鶴，宿鷺不驚魚。
酒罷出門去，雲稜月一梳。
勞心
作者：顧逢
朝代：宋

多少勞心者，青春已白髭。
百年皆醉日，一死是醒時。
天地蜉蝣化，江湖杜宇悲。
此身元自贅，况復有妻兒。
厲杭雲袖詩見訪
作者：顧逢
朝代：宋

此心無所著，閒散似神仙。
每日三餐飯，誰家一熟田。
健吟輸少俊，起思憶衰年。
安得同携手，倘徉泉石邊。
古圓鏡
作者：顧逢
朝代：宋

翠剝青銅面，年深入手輕。
似教藏美惡，不欲大分明。
細雨波心碎，浮雲月底行。
便令無點翳，誰解照前生。
史紫微徐容齋閻靜軒過潘閬巷所居
作者：顧逢
朝代：宋

門外喧車馬，歡聲震四鄰。
爭疑來陋巷，不道訪詩人。
枉駕屈三老，開樽愧一貧。
逍遥祠宇近，容邈亦精神。
同吳心雲避暑
作者：顧逢
朝代：宋

寺在深山裏，軒窗面面嘉。
畫圖看水石，僧供款茶瓜。
臺蟻搬生飯，池魚噴落花。
何人溪上住，竹林兩三家。
和吳中友人見寄韻
作者：顧逢
朝代：宋

孤蹤水上萍，豈料過希齡。
藥聖貧難療，錢神禱不靈。
行雲風斷續，蛻葉雨飄零。
半世知心者，書燈一點青。
和文本公先生贈許端甫
作者：顧逢
朝代：宋

世上無難事，難中獨有詩。
看來都說易，吟到苦方知。
潭影三年句，蟬聲一字師。
古人如此癖，刻燭未爲奇。
和林平山見寄韻
作者：顧逢
朝代：宋

勞勞終日者，少見白頭時。
過去事皆夢，未來人不知。
偷生貧是福，真病藥難醫。
學得巢由隠，無愁可上眉。
和移家春洲寄韻
作者：顧逢
朝代：宋

家具與妻兒，知經幾處移。
不堪多病日，頓憶少年時。
犬吠風行葉，魚驚月在池。
人生俱是寓，無我重流離。
嚴月澗同飲湖邊
作者：顧逢
朝代：宋

斗酒復斗酒，高歌山水邊。
世間無此樂，我輩即神仙。
狂發花前笑，醉來松下眠。
行人相偶語，堪作畫圖傳。
嚼梅
作者：顧逢
朝代：宋

冷竈無煙過午時，可憐童鶴望鄰炊。
饑來細把梅花嚼，不信梅花不療饑。
嚼菜根
作者：顧逢
朝代：宋

口體累人終不免，菜根能嚼樂無窮。
吾儒食慣知真味，誰信猶便幾富翁。
圓池
作者：顧逢
朝代：宋

一片水環璧，分明鏡可窺。
遊鱼吹白沫，浴鷺撲清漪。
有月有星夜，無雲無雨時。
倚欄相對處，如看渾天儀。
壽呂浩翁端明
作者：顧逢
朝代：宋

壽樂長生宴，歡聲滿座頻。
華燈留五日，今夕慶千春。
且作山中相，直誠天上人。
兒孫列庭下，冰玉更相親。
夏菊
作者：顧逢
朝代：宋

粲粲發幽芳，何愁午夜霜。
花先開六月，節不待重陽。
彭澤應無種，東籬未有香。
王弘如此見，必遣白衣忙。
多心茶花
作者：顧逢
朝代：宋

此花別是山茶種，鶴頂丹紅眩碧柯。
開出多心雖可愛，一心好處不須多。
天童寺
作者：顧逢
朝代：宋

雙峨聚首去年冬，知得還歸太白峯。
二十里松山色裏，天晴時節一枝筇。
天竺道中
作者：顧逢
朝代：宋

衝開秋色去，深入萬松間。
風月無邊樂，乾坤幾箇閑。
斷雲難掩日，急水不流山。
樹杪忽然響，斜飛過白鷳。
太倉道中·其一
作者：顧逢
朝代：宋

露氣侵衣月滿船，夢回依約五更天。
枕間聽得鳴雞犬，知在誰家村上眠。
太倉道中·其二
作者：顧逢
朝代：宋

江烟漠漠暮天昏，且把扁舟繫樹根。
欲問村中沽酒處，家家風雨不開門。
字耕
作者：顧逢
朝代：宋

此田無水旱，只在硯池中。
善作諸家體，能成八法功。
墨痕生夏雨，筆穎熟秋風。
蓑笠辛勤者，常憂歲不豐。
孤山問梅
作者：顧逢
朝代：宋

欲扣隴頭信，侵晨踏雪來。
不知今夜裏，先放幾花開。
地有孤根在，春從何處回。
向人如解語，約我辦樽罍。
孤山梅後
作者：顧逢
朝代：宋

晴雪白漫漫，山中幾樹殘。
但知開處好，誰向落時看。
影不隨流水，香猶在曲闌。
飛來和靖鶴，相對立前灘。
寄俞半村
作者：顧逢
朝代：宋

他無事役心，祇是苦於吟。
結屋能終隠，入山何必深。
雨中看瀑布，月下聽松琴。
有此幽居樂，須當一訪尋。
寄僧珦潛山
作者：顧逢
朝代：宋

講道未凋零，猶堪續祖燈。
誰知青嶂裏，自有白頭僧。
老貌松根石，閑心月下冰。
往來車馬者，應笑倚枯藤。
寄僧鍾山凈玨
作者：顧逢
朝代：宋

忘懷獨有師，每恨會時稀。
作別不得見，相尋聞已歸。
兩雞花下鬭，一蝶雨中飛。
想在陳湖寺，紉衣掩竹扉。
寄光福老磻古溪
作者：顧逢
朝代：宋

藏一諸公相聚日，鬢毛尚黑齒牙堅。
傷心流落江湖上，不見溪翁四十年。
寄八十僧寶月溪
作者：顧逢
朝代：宋

同庚同志又同師，湖海無人是舊知。
百念俱灰惟一癖，死爲鬼後亦吟詩。
寄四明史雪汀
作者：顧逢
朝代：宋

每見江湖友，相逢說項斯。
未能通去信，先得寄來詩。
汀上雪晴日，山中梅放時。
何當携手出，同謁老逋祠。
寄四明干月庭厲二友
作者：顧逢
朝代：宋

無言獨倚樓，故人在心頭。
幾作宵中夢，多生別後愁。
溪聲疏竹下，月色一庭秋。
此景皆詩料，何時共唱酬。
寄四明趙秋汀
作者：顧逢
朝代：宋

作別踰三紀，飄蓬更陸沉。
一汀秋夜月，千里故人心。
有夢長如昔，無書直至今。
傳聞辭祿後，教子老山林。
寄宏叟恢上人
作者：顧逢
朝代：宋

留吳幾兩月，每見若親知。
却恨臨行日，相尋不見師。
黄花籬下酒，白髮坐中詩。
別後頻思憶，書成欲寄誰。
寄寧海詩社諸友
作者：顧逢
朝代：宋

舊有詩筒在，讀來醒睡魂。
綠林多事後，白社幾家存。
明月人千里，遠山雲一痕。
書成無便寄，心事若爲論。
寄平江薛梅坡
作者：顧逢
朝代：宋

別君五十載春冬，遥想年來亦老容。
見說多番入城市，路中相覓不相逢。
寄張山居隠君
作者：顧逢
朝代：宋

賣卜山中去，逃名竟不聞。
始終全一節，今古少如君。
撥火燒黄葉，枕書眠白雲。
恨無薇可采，只食水中芹。
寄徐雪江溫日觀老友
作者：顧逢
朝代：宋

詩畫琴三絕，乾坤只一身。
生前長聚首，死後更無人。
材大身猶壽，名高分合貧。
自憐傳五字，造物亦相嗔。
寄徐雪江珦潛山老友
作者：顧逢
朝代：宋

雪江連雪巘，天目一般清。
三老真希有，幾年能再生。
琴中彈自譜，講外著詩聲。
豈獨箋莊老，猶於翰墨精。
寄徑山首座
作者：顧逢
朝代：宋

雙徑平分席，叢林總下風。
東西兩班首，兄弟幾人同。
地湧溪雲白，潮推海日紅。
不須思出世，只合老山中。
寄損益川
作者：顧逢
朝代：宋

休已燈難續，相傳喜有師。
好詩誰共語，妙趣自能知。
步月頻看影，聽松無厭時。
山中名已出，莫悔出山遲。
寄杜北山
作者：顧逢
朝代：宋

住與老逋鄰，空湖隔市塵。
布衣安破屋，白髮守清貧。
引鶴風穿袖，聽猿月滿身。
五言吟得苦，一字不投人。
寄林平山
作者：顧逢
朝代：宋

登高先一日，扶病强相辭。
幾度懷君處，孤燈獨坐時。
爐溫餘篆在，雞唱和聲隨。
安得相同醉，狂歌別後詩。
寄林石田老友
作者：顧逢
朝代：宋

西湖惟二老，乍別更傷情。
詩與何人說，酒無知己傾。
病軀添藥債，夜影對燈檠。
喜有僧相訪，門前日送迎。
寄王巨卿御史
作者：顧逢
朝代：宋

雖然居憲府，只似在家時。
年老扶筇出，官清借馬騎。
布袍安素分，白髮結相知。
長日關門坐，彈琴與賦詩。
寄王脩竹
作者：顧逢
朝代：宋

小樓分袂後，別久憶君多。
逆境詩排遣，殘軀病折磨。
靜聞花落几，閑看螘移窠。
幾夜窗前夢，携筇竹下過。
寄田潤齋道錄
作者：顧逢
朝代：宋

銳志休官去，皆緣道法靈。
一符方落筆，萬怪已潛形。
柳下犬迎客，花邊鶴聽經。
結交三十載，我醉獨君醒。
寄申屠雪磯
作者：顧逢
朝代：宋

病起何由慰所思，幾回重讀寄來詩。
定應閉戶敲推處，雪滿漁磯未必知。
寄白蓮寺隆虛岩
作者：顧逢
朝代：宋

人自菁山出，先須問老師。
未痊張籍眼，不廢貫休詩。
課佛輪珠滑，翻經破帽欹。
幾年修浄業，喜近白蓮池。
寄盧梅岩
作者：顧逢
朝代：宋

梅邊燈下別，又見石榴開。
人入多番夢，書無一字來。
背風花下落，衝雨燕雙回。
却憶中秋夜，杯餘醉講臺。
寄盧進齋
作者：顧逢
朝代：宋

酒邊無日不團欒，獨冷齋中憶舊歡。
窗外一株紅杏樹，三年不得與君看。
寄真覺庵
作者：顧逢
朝代：宋

百年如閃電，未可百年期。
少見回頭者，能思瞑目時。
山林忙不歇，猿鶴冷相窺。
千里求名客，多應惡子規。
寄碧瀾趙右之
作者：顧逢
朝代：宋

交游歲月深，彼此各知音。
佳句不離口，可人長在心。
多愁悲白玉，一笑棄黄金。
流水高山樂，床頭自有琴。
寄秋江許端甫
作者：顧逢
朝代：宋

妙年親雅道，諸老日從游。
師法林和靖，家聲許郢州。
江湖千里志，風月一襟秋。
好句人傳志，詩名不待求。
寄童梅巖
作者：顧逢
朝代：宋

數盡寒更六十點，鐘聲聽了又雞催。
枕間展轉不得睡，底事故人猶未來。
寄蔣自庵
作者：顧逢
朝代：宋

破屋依蕭寺，僅能容此身。
無心長自笑，一語不言貧。
議論思諸老，交游擇好人。
名門誰解識，帽破與衣鶉。
寄謝李雪林
作者：顧逢
朝代：宋

日本僧高誼，勞君序拙吟。
名雖傳海外，價不及雞林。
白髮消豪氣，青燈見苦心。
豈無鍾子耳，但欠伯牙琴。
寄趙碧瀾·其一
作者：顧逢
朝代：宋

窗下看書坐，挑燈庭欲分。
秋聲鳴處遠，落葉靜中聞。
庭月一方雪，爐香數朵雲。
寄來詩在几，讀著又思君。
寄趙碧瀾·其二
作者：顧逢
朝代：宋

琴詩山水樂，頓與世情疏。
每到相思際，還看所寄書。
春風肥野蕨，曉雨潤園蔬。
此地能容我，同君一處居。
寄趙碧瀾右之·其一
作者：顧逢
朝代：宋

二十年朋友，同吟五字詩。
琴精毛敏仲，字逼晉羲之。
多聽諸公說，堪爲後輩師。
苕溪深隠好，不欲仕明時。
寄趙碧瀾右之·其二
作者：顧逢
朝代：宋

移家歸故第，只在霅溪邊。
舊別無旬日，今回恰數年。
鶑花晴暖際，風雨晦冥天。
總是思君處，孤吟每日憐。
寄趙西皋先生
作者：顧逢
朝代：宋

居官但欲歸，每恨去官遲。
天下蒼生福，朝中宰相時。
龍蛇三寸筆，風月百篇詩。
此去除書至，難言以病辭。
寄鄧山房高士
作者：顧逢
朝代：宋

老來骨相清如鶴，煉就紅爐一大丹。
只把古琴藏石匣，子期仙去不曾彈。
寄金壇湯進卿
作者：顧逢
朝代：宋

幾度野窗下，看君所寄詩。
識韓雖未遂，說項已先知。
獨鶴留晴影，殘花怕雨時。
苦無千里遠，每恨納交遲。
寄金華方養晦
作者：顧逢
朝代：宋

懶對青銅鏡，羞看兩鬢絲。
自憐垂老日，多有未刊詩。
短策山林裏，孤燈雨雪時。
苦吟心欲嘔，讀著轉傷悲。
寄陳石窗林石田老友
作者：顧逢
朝代：宋

典刑惟二老，利祿等鴻毛。
士行貧中見，詩名犯後高。
苦心親筆硯，冷眼看兒曹。
肥馬輕裘輩，多應笑弊袍。
寄集慶寺聞碧溪
作者：顧逢
朝代：宋

達者古來少，貪心竟莫醫。
塵中何了日，夢裏亦忙時。
富貴人無足，膏肓病不知。
黄金身外物，萬事且隨宜。
寄韓梅居
作者：顧逢
朝代：宋

去載書來日，曾回一卷詩。
每當孤坐處，長憶共吟時。
春酒花朝曲，秋燈雨夜棋。
人間無聚散，安得有相思。
寄韓簡齋
作者：顧逢
朝代：宋

年來衰颯甚，傴僂較前增。
顧影如枯木，梳頭似老僧。
酒杯辭滿勸，山路怯先登。
僅免愁風雨，歡顔得少陵。
寄韓簡齋老友
作者：顧逢
朝代：宋

曾問梅花開未開，擬扶短策步蒼苔。
可憐雨雪飄零盡，不得花邊醉一回。
寄題翠侍軒
作者：顧逢
朝代：宋

華軒居地隠，塵世總相忘。
白髮坐來久，青山立在旁。
兩峰如拱手，一鶴自升堂。
唯諾疑相應，松琴奏羽商。
寄黄直齋別駕
作者：顧逢
朝代：宋

不道還吳去，知心有故人。
殘燈時對榻，一室夜生春。
天下襟懷士，詩家骨肉親。
槐陰多第宅，誰肯納閑賓。
寄黄鶴山呂雪村
作者：顧逢
朝代：宋

君從廬墓我西東，數載慚無一字通。
却喜夢遊黄鶴寺，幾番携手月明中。
寒食日湖上
作者：顧逢
朝代：宋

寒食家家掃紙灰，道傍相吊總悲哀。
湖邊多少詩人墓，不見兒孫酹酒來。
寓擁葉精舍
作者：顧逢
朝代：宋

禪房靜掩扃，長日勘傳燈。
身健高飛鶴，心空入定僧。
炭煙生濕癭，簷水滴晴冰。
從此無依戀，相隨只瘦藤。
徐容齋庭下竹
作者：顧逢
朝代：宋

碧玉黄金竹，求來此種難。
數竿真可愛，幾度共相看。
月影畫半幅，風聲雨一般。
歲寒心不改，日日報平安。
息心
作者：顧逢
朝代：宋

詩酒無窮樂，功名陌上塵。
息心長壽藥，瞑目後生身。
白日一回夢，青山萬古春。
不知天地裏，誰是悟空人。
慧山
作者：顧逢
朝代：宋

空山塵不到，白晝定僧禪。
龍口一泓水，人間第二泉。
殿高雲氣濕，屋斷樹陰連。
張祜曾題品，唐碑尚儼然。
懷寄周靜得
作者：顧逢
朝代：宋

老盡黄花梅又開，故人不見入城來。
武康縣北三橋步，夜夜夢中行一回。
懷寄碧瀾趙右之
作者：顧逢
朝代：宋

以詩相寄表殷勤，君信如何竟不聞。
每向友朋門首過，有琴聲處必思君。
探梅
作者：顧逢
朝代：宋

探梅自策短筇來，是處溪山到一回。
歲歲見花人已老，幾番花落又花開。
斯巖庵
作者：顧逢
朝代：宋

艤棹水之涯，重來訪可師。
磬聲連古寺，僧語隔疏籬。
果熟時拋地，花繁欲墮枝。
三年前到此，不記舊題詩。
斷碑
作者：顧逢
朝代：宋

此地何時立，相傳歲月多。
僅留殘刻在，免得後人磨。
剝處補蒼蘚，斷痕穿細莎。
欲知前代事，幾度讀來訛。
方竹杖
作者：顧逢
朝代：宋

直節老猶堅，稜分四角全。
自緣生處別，不逐世情圓。
夜倚閑看月，春扶醉上船。
只愁規漆者，本體失天然。
早秋湖上
作者：顧逢
朝代：宋

藕花香裏去，獨步自尋詩。
秋意在何處，夕陽將下時。
鳥幽忘立久，山好覺行遲。
飲興忽然動，橋邊有酒旗。
晞淵仲齋避暑
作者：顧逢
朝代：宋

避暑來高寺，終朝脫帽翁。
四簷青嶂下，一枕綠陰中。
雲意看無盡，禽聲聽不同。
樓臺城市有，何地覓凉風。
月夜懷徐冰壑
作者：顧逢
朝代：宋

靜掩書齋對短檠，夜深風露逼人清。
遥思萬壑千山裏，猿正啼時月正明。
月夜泛舟
作者：顧逢
朝代：宋

晴湖浮素練，蘆葦冷秋霜。
四望皆空闊，孤舟泛渺茫。
水紋星動影，雲縫月流光。
不似漁翁樂，終身鷗鷺鄉。
月宮沙戲
作者：顧逢
朝代：宋

兔舂金臼藥，幻出廣寒宮。
時聽數聲響，皆歸一轉功。
雲霄大境界，几案小屏風。
何獨沙爲戲，人間萬事同。
東陵方丈納凉
作者：顧逢
朝代：宋

愛入高明處，雲扉策杖登。
暑威消宿雨，清話聽高僧。
驟馬風簷鐵，殘星晚殿燈。
山中凉可喜，澗水一泓冰。
枕上
作者：顧逢
朝代：宋

俗念枕邊灰，晨鐘又喚回。
若無紅日出，方免白頭催。
花不多時好，人誰百歲來。
死生彈指頃，有酒且啣杯。
枕上懷盧進齋
作者：顧逢
朝代：宋

三載吳庠住，何由再合并。
老來情不捨，枕上夢頻成。
撼樹風終夜，敲窗雨數聲。
每思湖上酒，無日不同傾。
梅影
作者：顧逢
朝代：宋

最喜孤山夜，斜枝月下清。
透窗疑筆寫，映地若天生。
鶴步踏不動，蜂腰時自橫。
幾回雲聚散，晦後再分明。
棋邊和韻
作者：顧逢
朝代：宋

子分黑白似精兵，相對沉吟手自停。
一著要須尋活路，舊曾險處莫重經。
海東青
作者：顧逢
朝代：宋

相傳産海東，不與衆禽同。
兩翅飛騰去，層霄頃刻中。
轉眸明似電，追馬疾如風。
墜得天鵝落，人皆指遠空。
湖上
作者：顧逢
朝代：宋

湖邊春已過，正是綠陰時。
獨步無人處，微吟得意詩。
斜陽浮舴艋，遠水立鸕鷀。
物命真堪惜，遊鱼脫釣絲。
湖上觀釣
作者：顧逢
朝代：宋

每見湖隄畔，持竿立柳陰。
不多吞餌者，空起羨魚心。
嚴瀨山林石，磻溪歲月深。
何如池館上，倚檻看浮沉。
湖舟
作者：顧逢
朝代：宋

簫鼓別船鳴，吟邊酒自傾。
遠山多少意，幽鳥兩三聲。
風急浪爭起，雲開雨不成。
斷橋歸已晚，塔杪夕陽明。
湖舟即事
作者：顧逢
朝代：宋

樓閣青山裏，闌干幾處憑。
樂同湖上酒，清在坐中僧。
水影飛雙蝶，風聲磨一鷹。
夕陽堪入畫，金蚓走春冰。
湯信卿新移書塾
作者：顧逢
朝代：宋

又見榮遷去，門多客往還。
別開新縫帳，重對舊青山。
孤塔秋風裏，閑雲遠樹間。
西窗堪夜坐，有月不須關。
湯婆子
作者：顧逢
朝代：宋

皤然一器微，有用在冬時。
永夜寒如許，孤衾暖不知。
少年皆見棄，老者最相宜。
却恨無情處，春來便別離。
濬耕雲敬得方丈
作者：顧逢
朝代：宋

耕雲老子久相期，同賦山中鶑燕詩。
可惜我來遲數日，牡丹過了有花時。
無弦琴
作者：顧逢
朝代：宋

三尺孤桐古，其中趣最優。
只須從意會，不必以聲求。
袖手時橫膝，忘言自點頭。
孫登猶未悟，多却一絲留。
無心
作者：顧逢
朝代：宋

世態真堪笑，機深禍亦深。
多謀還損己，有壽必無心。
嘔肺因詩苦，開懷遇酒斟。
平生隨造物，不暇問升沉。
父子同賞楊寺月牡
作者：顧逢
朝代：宋

世上月丹無此種，倚欄不覺夕陽斜。
百年雨露春風力，高樹一根三色花。
牆外見梅
作者：顧逢
朝代：宋

隔水園林賸有梅，重門扃鑰少曾開。
主翁只恐吹香出，不道花梢過屋來。
牟少卿夫婦七十求詩
作者：顧逢
朝代：宋

未當求致仕，知命已先歸。
舉案能同壽，如公者亦稀。
龐眉天下老，綠髮鏡中希。
呂望真堪笑，高年尚釣磯。
玉繡毬花
作者：顧逢
朝代：宋

正是紅稀綠暗時，花如圓玉瑩無疵。
何人團雪高拋去，凍在枝頭春不知。
王巨卿御史西塾
作者：顧逢
朝代：宋

烏臺清要地，門戶少曾開。
俗客無由入，詩人不憚來。
閑雲行碧落，倦馬卧蒼苔。
再約中秋夜，同傾月下杯。
王質觀棋
作者：顧逢
朝代：宋

弈邊忘日月，况復遇神仙。
石上無多著，人間幾百年。
指枰如料敵，落子欲爭先。
想爾腰柯爛，回頭亦駭然。
琴書齋
作者：顧逢
朝代：宋

不道鄴侯家，有人如伯牙。
七絃真得趣，萬卷足生涯。
石鼎時添火，銅瓶日換花。
高山流水罷，筆下走龍蛇。
甫遊冷泉亭
作者：顧逢
朝代：宋

萬綠重重如潑翠，一泓泉水浸蒼苔。
分明天地開圖畫，山自飛來猿自來。
申屠雪磯見寄韻
作者：顧逢
朝代：宋

潘閬祠前住，天教得此鄰。
百年傳盛事，一巷兩詩人。
老境羞磻水，高風想富春。
但教樽有酒，不必更言貧。
留別干月亭
作者：顧逢
朝代：宋

客中愁送別，臨別轉傷心。
最是情相得，猶教老不禁。
離懷空記憶，遠信有浮沉。
爭似長携手，山邊水際吟。
病中懷鄧覺非
作者：顧逢
朝代：宋

卧病寂寥中，浮生悟得空。
半床清夜月，一枕破窗風。
旅思聞孤笛，秋聲過斷鴻。
可人常入夢，簪盍幾時同。
登姑蘇懷古
作者：顧逢
朝代：宋

高臺登眺處，凉思爽衰顔。
只此闌干外，不知多少山。
龍收殘雨去，鶴带斷雲還。
一片興亡恨，越來溪上閒。
白菊花
作者：顧逢
朝代：宋

淵明籬落發鉛華，疑是西湖處士家。
一白自知非正色，此心只欲比梅花。
白蓮花
作者：顧逢
朝代：宋

種向東林得，此花真箇希。
芳心能自潔，玉體靜相依。
每訝鷗將浴，猶疑鷺不飛。
月明無處認，香氣襲人衣。
白髮
作者：顧逢
朝代：宋

一莖白一莖，兩鬢忽然更。
難把黄金買，從教青鏡明。
染來還似舊，鑷去又重生。
多少人無此，相看未可輕。
百舌
作者：顧逢
朝代：宋

得意春風裏，山林異樣鳴。
雖無三寸舌，解作百禽聲。
巧處難求色，聽時可辨名。
金籠容不得，應是愧流鶑。
盧進齋湖上韻
作者：顧逢
朝代：宋

潦倒江湖上，光陰夢裏過。
黄金消酒債，白髮苦詩魔。
風細松琴慢，天晴柳絮多。
斷橋斜陽裏，一路聽笙歌。
相嚴寺僧樓
作者：顧逢
朝代：宋

鏡樣湖光照眼明，無風無浪水如冰。
畫圖只在闌干外，柳下行人樓上僧。
石堂上人房夜坐
作者：顧逢
朝代：宋

秋夜坐來清，禪房靜掩扃。
希賢思益語，愛國讀忠經。
香篆行微蚓，燈花落小螢。
西風憐寂寞，一曲奏簷鈴。
石湖山居·其一
作者：顧逢
朝代：宋

湖光終日對，且喜絕塵紛。
時事年來別，山中人不聞。
霜林晴滴雨，寒井晚雲生。
門掩松風裏，知心有范君。
石湖山居·其三
作者：顧逢
朝代：宋

越來溪上望，雨漲一篙深。
折葦眠枯葉，老蓮生苦心。
水連孤嶼遠，山入半湖陰。
喜近行春路，時於月下吟。
石湖山居·其二
作者：顧逢
朝代：宋

幽居入翠微，樂似在松時。
野景俱成畫，山行總是詩。
黠禽爭浴水，戲鵲倒懸枝。
此意誰能識，徜徉只自知。
石湖行春橋
作者：顧逢
朝代：宋

十里湖光漾碧霄，山雲吞吐筆難描。
宜凉宜月猶宜雪，何獨行春過此橋。
碧瀾堂即事
作者：顧逢
朝代：宋

白蘋洲暖漾晴波，雪點沙汀立鷺多。
幾度月明窗下見，打漁人醉枕輕蓑。
碧磵同飲麗景樓分韻得花字
作者：顧逢
朝代：宋

醉倚歌樓上，歸來帽欲斜。
山銜半規日，雲間一稜霞。
砌雪膠庭草，簷冰墜瓦花。
明朝重有約，同訪趙州茶。
秀邸綠陰堂
作者：顧逢
朝代：宋

連朝風雨卷殘紅，四望亭臺眼界空。
多少東君生物意，不知俱在綠陰中。
秋夜宿僧房
作者：顧逢
朝代：宋

白雲分半榻，正在磵聲邊。
一夜山中宿，三生石上緣。
聽猿推枕坐，愛月近窗眠。
不覺天將曉，疎鐘度暝煙。
秋夜宿山寺
作者：顧逢
朝代：宋

靜夜留山寺，清談對老龐。
樹聲如有雨，秋氣欲無窗。
簷馬隨風走，樓鐘带月撞。
何人呼渡急，隔水吠村厖。
秋扇
作者：顧逢
朝代：宋

明月藏塵篋，曾歸掌握中。
得時思酷暑，袖手怯西風。
用舍人相似，炎凉心不同。
汗流沾背處，蔽日豈無功。
秋晚與許端甫山行
作者：顧逢
朝代：宋

山行多妙處，妙在倚筇中。
到此興難盡，吟成詩不同。
松濤鳴絕壑，葉雨下晴空。
鐘鼓雲邊寺，應知有路通。
竹石園堂酒邊即事
作者：顧逢
朝代：宋

到此須終日，相忘醉不成。
一天惟有月，萬籟絕無聲。
魚口萍吞吐，螢光草晦明。
夜闌重秉燭，猶對石棋枰。
紅梅
作者：顧逢
朝代：宋

壽陽曾點額，脂粉带餘馨。
晴雨看如醉，冰霜凍不醒。
溪清羞潔白，色艷易飄零。
桃杏休相忌，東君眼自青。
紙鳶
作者：顧逢
朝代：宋

祇是憑風力，飛騰自不知。
轉來高處去，肯顧此身危。
雲外摇雙翼，空中寄一絲。
每愁吹斷後，欲覓意何之。
綠陰
作者：顧逢
朝代：宋

夏木千重裹，春無跡可窺。
靜如雲聚處，動似雨來時。
坐對清相逼，行吟暑不知。
幽禽啼復歇，難認著巢枝。
老桂
作者：顧逢
朝代：宋

分得蟾宮種，凡葩豈足論。
古香吹不盡，生意至今存。
秋晚花三色，年深樹半根。
更無攀折日，此恨向誰言。
聽趙碧瀾操琴
作者：顧逢
朝代：宋

彈來三尺桐，知用幾年功。
聽到希聲處，凉生不語中。
斷霞明似日，急雨過如風。
曲罷爐香在，還思敏仲翁。
聽雨軒
作者：顧逢
朝代：宋

此地偏於靜夜宜，爐香相對一編詩。
幾回聞得敲窗響，不是開門落葉時。
舟中偶成
作者：顧逢
朝代：宋

江海船行東復西，風蒲高掛一檣危。
往來逆順休相訝，逆者還須有順時。
舟中枕上
作者：顧逢
朝代：宋

官塘來往縴紛紛，月入疏篷漏碎紋。
數盡寒更天未曉，兩三聲雁枕邊聞。
花市
作者：顧逢
朝代：宋

賣聲喧市巷，紅紫售東風。
祇說春無價，誰知雨有功。
蝶隨群檐出，鶑恨故園空。
松柏何人愛，甘心巖壑中。
芳所堂賞桂楊順齋酒邊賦
作者：顧逢
朝代：宋

秋風芳所地，把酒又重來。
種有仙凡異，花分早晚開。
滿簪烏帽去，如入月宮回。
莫說郄詵事，功名念已灰。
茜水道中
作者：顧逢
朝代：宋

半世客孤篷，驚心景不同。
路危人自恐，港澀艣無功。
折樹龍眠水，長橋虹跨空。
潮來通海道，爭趁一帆風。
落梅
作者：顧逢
朝代：宋

孤山花已老，片片受風吹。
莫歎凋殘去，曾誇爛熳時。
香痕留宿雨，春色戀空枝。
看取成青子，何嘗生意衰。
落花
作者：顧逢
朝代：宋

樹底飛紅雨，園林一望空。
寂寥春去路，狼籍曉來風。
亂影斜陽裏，餘香流水中。
可憐衰謝日，不與乍開同。
落葉
作者：顧逢
朝代：宋

秋林霜後紅，恰與染來同。
風雨一番過，亭臺幾樹空。
亂飄窗紙上，流出水溝中。
待看春三月，濃陰萬綠叢。
西湖城邊水閣即事
作者：顧逢
朝代：宋

水閣凉亭飲宴時，遥看葛嶺亦傷悲。
歌童舞女今何在，一带枯樁立鷺鷥。
西湖如畫軒
作者：顧逢
朝代：宋

世間何處覓西湖，風月無邊酒一壺。
盡道此中如畫景，不知此景畫中無。
西湖書院重建三賢堂·其一
作者：顧逢
朝代：宋

三賢堂廢西湖上，文廟重營氣宇新。
若得雪江相配享，方知創立是何人。
西湖書院重建三賢堂·其二
作者：顧逢
朝代：宋

堂上瞻三像，衣冠各儼然。
兩朝賢太守，一代老詩仙。
棠影春風裏，梅花夜月邊。
西湖新學校，千載後同傳。
西瓜
作者：顧逢
朝代：宋

多自淮鄉得，天然碧玉團。
破來肌體瑩，嚼處齒牙寒。
清敵炎威退，凉生酒量寬。
東門無此種，雪片簇冰盤。
覺報和蒲溪方丈送友歸
作者：顧逢
朝代：宋

汶陽詩板在，拂拭劍池前。
欲識無由得，相逢豈偶然。
溪蒲凉雨後，塞雁斷雲邊。
又作家山計，巴陵有便船。
觀移碑石有感
作者：顧逢
朝代：宋

自古興衰皆有數，移來舊碣作新碑。
少年會見重磨日，還憶今朝刻字時。
觀鬬蟋蟀有感
作者：顧逢
朝代：宋

徼蟲亦可傷，何事苦爭强。
百勝終歸死，一秋空自忙。
吟殘庭際月，冷怯草根霜。
不入兒童手，誰能較短長。
訪明月堂
作者：顧逢
朝代：宋

山路亦迢迢，殷勤訪久要。
三門雖未入，一僕已相邀。
枕臂眠平石，扶筇過險橋。
詩翁歸步醉，空費酒旗招。
訪王文質西塾
作者：顧逢
朝代：宋

獨對梅花坐，枝頭數點開。
畫中無此景，雪裏有僧來。
饑鶴窺流水，行龜落凍苔。
茶邊清話處，一字共敲推。
訪菊
作者：顧逢
朝代：宋

白髮蕭蕭映帽紗，相扶訪菊到山家。
攙先一日東籬醉，要見人間未見花。
訪金蓀壁山居
作者：顧逢
朝代：宋

徐行策瘦筇，不覺過層峰。
隠者在何處，白雲知幾重。
細泉鳴碎石，遠籟起高松。
只恐南天竺，夕陽催暮鐘。
詩債
作者：顧逢
朝代：宋

詩債未能償得盡，白頭猶自聳吟肩。
如何黑髮人先死，地下修文愛少年。
謝人惠米
作者：顧逢
朝代：宋

今年俸米不曾收，五字田中自有秋。
二十斛珠光燦爛，且無日糴太倉愁。
謝徐容齋見訪
作者：顧逢
朝代：宋

問病來車馬，窮簷非所宜。
拘攣眠枕席，扶策喚妻兒。
鵲信今朝報，燈花昨夜知。
從前潘閬巷，無此寵榮時。
謝徐容齋送米
作者：顧逢
朝代：宋

米囊入戶甑無塵，一室歡聲四壁春。
高廩如山堆積者，肯思白髮老人詩。
謝葉誠齋金丹
作者：顧逢
朝代：宋

往歲因痰壅，幾爲病廢人。
金丹如不服，粉骨已成塵。
去死僅一線，更生又五春。
再深詩裏債，筆硯日相親。
謝遠方諸友下訪
作者：顧逢
朝代：宋

遠友相尋意極濃，盡言專訪老吟翁。
來從千里求詩去，愧我全無一句工。
謝陸梅磵曹靖庵見和拙稿
作者：顧逢
朝代：宋

梅磵先賡三體句，靖庵又和五言詩。
不知二稿流傳後，能續君詩更有誰。
贈不食姑
作者：顧逢
朝代：宋

絕粒非凡術，仙丹固得存。
一龕常瞑目，長日不開門。
浴水無冬夏，逢人少語言。
飛來天際鶴，時見下庭軒。
贈僧
作者：顧逢
朝代：宋

繁華舉世皆如夢，今古何人肯暫閑。唯有東林學禪客，白頭閑坐對青山。
贈僧慶雲衲
作者：顧逢
朝代：宋

赴供歸來後，跏趺對篆熏。
三椽忘歲月，一衲老烟雲。
俗客無門入，閑情有硯分。
山中高卧好，城市正紛紜。
贈僧足庵
作者：顧逢
朝代：宋

幽居不可尋，高卧白雲深。
舉眼皆貪者，何人有止心。
三衣了冬夏，一鉢飽山林。
此外無他事，聽松生綠陰。
贈僧隆古·其一
作者：顧逢
朝代：宋

一峰峻碧入雲端，怪石蒼松耐歲寒。
天地奠形時便有，今人莫作等閑看。
贈僧隆古·其二
作者：顧逢
朝代：宋

萬山深處斷人烟，溪水潺潺接澗泉。
白髮老僧陵上住，晉朝松在屋頭邊。
贈吳門造牋
作者：顧逢
朝代：宋

剡藤光澤浄無瑕，搗杵工夫自一家。
安得張顛醉狂筆，此中飛走活龍蛇。
贈吾世衍
作者：顧逢
朝代：宋

士友多交接，惟君有敬心。
少年精古篆，諸老喜新吟。
簫品神仙曲，琴彈山水音。
無人知此樂，只有竹房深。
贈四明月巖永昌上人
作者：顧逢
朝代：宋

杖錫遊方外，叢林歷幾春。
息心修道者，鐵脊坐禪人。
泉落岩千丈，天空月一輪。
眼前清境界，不識世間塵。
贈天台徐秋巖
作者：顧逢
朝代：宋

馬乳真堪摘，曾參日觀師。
雲隨筆落處，月上架來時。
寫意元非畫，無聲只是詩。
寒藤吹不動，顆顆自攢枝。
贈峽山胡半村
作者：顧逢
朝代：宋

四鄰雞犬地，花竹自我陰。
去郭不多遠，入山猶未深。
林巒常在望，樵牧久知心。
他日如全隠，深居不可尋。
贈廣淳破衣·其一
作者：顧逢
朝代：宋

包笠皆爲累，遊方僅此身。
從教粗褐碎，不用一絲紉。
赴供無閑日，得錢回施人。
生平甘忍辱，性地本來淳。
贈廣淳破衣·其二
作者：顧逢
朝代：宋

禪外親文墨，年來更用情。
三椽趺坐後，徹曉讀書聲。
破硯雨窗潤，孤燈雪屋明。
更參諸大老，莫計萬山程。
贈林東之
作者：顧逢
朝代：宋

往年曾赴召，萬里涉修途。
樂府師長吉，名家祖老逋。
雲烟生筆硯，風月樂江湖。
金殿朝天日，宮衣寵渥殊。
贈白雲
作者：顧逢
朝代：宋

蒲團穿幾箇，性地忽然開。
禪向靜中透，詩從悟處來。
三椽青嶂裏，一榻白雲堆。
自說爲僧後，浮生百念灰。
贈筆工
作者：顧逢
朝代：宋

科場久廢不曾開，一掃千軍謾有才。
今日毛錐無用處，功名不自此中來。
贈老僧
作者：顧逢
朝代：宋

衆僧尊夏臘，靈岳遍曾登。
渡水手中杖，行山溪畔藤。
心空默是印，眉白雪爲稜。
自得巡方道，棲禪老未能。
贈葉肖巖
作者：顧逢
朝代：宋

筆底妙如神，傳來面目真。
便教知本相，不必問何人。
一幅元非畫，百年留此身。
山林樵穫者，只是舊衣巾。
贈薛野鶴子繼野
作者：顧逢
朝代：宋

老鶴傳遺韻，君詩儘可觀。
江湖爲客易，父子得名難。
草色烟城暗，蛩聲秋寺寒。
自言鄉僕至，束檐又長安。
贈護國寺山上宏道者
作者：顧逢
朝代：宋

三十年趺坐，何曾下此山。
忘形超物外，無夢到人間。
窗暗月來照，門開風自關。
虎狼情亦狎，夜夜廟前還。
贈靈殿僧道寧一洲上人
作者：顧逢
朝代：宋

高誼如師果是稀，寺中扶策病翁歸。
西風吹我肌生粟，便對西風解一衣。
送徐閻二遊洞霄
作者：顧逢
朝代：宋

洞天三十六，大滌景猶希。
樓閣仙人宅，雲霞羽士衣。
風號松虎嘯，雨卷瀑龍飛。
搗藥禽猶在，時聞出翠微。
過下竺清古源房
作者：顧逢
朝代：宋

草堂人別久，今日特相過。
轉覺交游少，徒增感慨多。
巖花香宿雨，春葉暗庭柯。
窗下破孤寂，幽禽啼翠蘿。
過僧房
作者：顧逢
朝代：宋

一飽聽鐘魚，浮生百念疎。
不知門外事，長對案頭書。
白日閑中過，青山深處居。
老天憐供薄，夜雨長園蔬。
過冷泉亭
作者：顧逢
朝代：宋

綠影浮陰玉一淵，吟翁同立石闌邊。
池中石與詩中字，知是幾年磨得圓。
過凈慈傅無文竹院退居
作者：顧逢
朝代：宋

李涉題詩處，軒窗一室明。
游人閑半日，老子樂餘生。
碧落雲無影，清風竹有聲。
自言身後事，龕塔已圓成。
過杜北山老友舊居
作者：顧逢
朝代：宋

曲院猶存破屋斜，北山老子舊詩家。
往來多少人惆悵，只見山茶一樹花。
過林和靖祠
作者：顧逢
朝代：宋

入得梅村去，烟雲鎖廢祠。
我來遲幾日，花已過多時。
童鶴看如活，山川變不知。
游人休著句，不比暗香詩。
過林忠甫山房
作者：顧逢
朝代：宋

雖是無猿鶴，何殊林麓間。
從教居近市，不必入深山。
白日窗如炙，清風門自關。
留連詩酒樂，坐久竟忘還。
過林石田湖上所居
作者：顧逢
朝代：宋

第一橋邊住，柴扉傍釣磯。
天晴扶杖出，寺近與僧歸。
梁燕穿簾去，沙鷗入屋飛。
幾回吟苦處，獨立對斜暉。
過楊春磵所居
作者：顧逢
朝代：宋

過門須憶老相知，日日長看掩竹扉。
只有畫梁巢燕在，主人三載不曾歸。
過沈東林所居
作者：顧逢
朝代：宋

屋破深山裏，門無車馬塵。
誰知青竹塢，中有白蓮人。
坐上長留客，詩中不見貧。
池塘園圃樂，花木四時春。
過秀邸賜第
作者：顧逢
朝代：宋

往年珠履客，獨有老夫存。
觸目景非昔，傷心事莫論。
樓臺新白屋，瓦礫舊朱門。
却憶朝回日，山堂共酒樽。
過葉苔磯故居有感
作者：顧逢
朝代：宋

天井坊中過，令人憶故知。
幾回上心處，諸老倚樓時。
猶記負暄稿，誰傳詠史詩。
坐間年最小，今已白髭眉。
鄧覺非寓舍即事
作者：顧逢
朝代：宋

老屋幽深靜掩門，四圍多有古碑存。
庭前黄葉無人掃，留得秋風在樹根。
閑居雜興·其一
作者：顧逢
朝代：宋

滿眼皆詩料，詩成稿自添。
好山長在眼，終日不垂簾。
風度雲行水，鳥隨花墮簷。
爐香窗下坐，飛絮上書籤。
閑居雜興·其二
作者：顧逢
朝代：宋

蕭然一弊廬，門巷似樵漁。
鷄犬情相得，山林樂有餘。
霜濃黄木葉，雨過綠園蔬。
獨坐寒窗下，時看未見書。
閻靜軒先生還吳
作者：顧逢
朝代：宋

湖山重作記，當代得名公。
多有前時事，皆歸片石中。
船頭擎白浪，帆腹飽秋風。
共載還吳□，樽前笑語同。
隄上
作者：顧逢
朝代：宋

隄上喧絲竹，風流幾少年。
衣冠雖較別，山水只如前。
綠柳陰中馬，斜陽影裏船。
晚雲眉一抹，橫翠斷霞邊。
雁影
作者：顧逢
朝代：宋

萬里衡陽別，翱翔背夕暉。
數行天外過，一片水中飛。
無迹留沙渚，有聲過釣磯。
回頭還自顧，上下带雲歸。
雜興·其一
作者：顧逢
朝代：宋

簷雀啾啾無歇時，幾回啣食餧雛歸。
羽毛長得完全後，子母東西各自飛。
雜興·其七
作者：顧逢
朝代：宋

異鄉飄泊暫歸來，獨上蕪城望一回。
三十年前人已往，樓臺不是舊樓臺。
雜興·其三
作者：顧逢
朝代：宋

庭院秋深露氣清，夜窗紉補一燈明。
莫嫌搗練喧人耳，多少貧家無此聲。
雜興·其二
作者：顧逢
朝代：宋

彈丸弩矢取飛禽，日日端親望遠林。
百發少曾能一中，可憐輕動殺生心。
雜興·其五
作者：顧逢
朝代：宋

我於推步亦留心，造化無踰碧玉經。
何日酒星離命度，且教老眼幾時醒。
雜興·其六
作者：顧逢
朝代：宋

雅道終爲造物嗔，不教淹屈定教貧。
詩家一脈難相繼，父子得名能幾人。
雜興·其四
作者：顧逢
朝代：宋

等閑白却少年頭，悟得空時總不愁。
畢竟生來何所有，只如水上一浮漚。
雨中賞薔薇
作者：顧逢
朝代：宋

春風庭院少遲留，爛熳紅英带雨羞。
最是花邊情緒惡，看花狼藉爲花愁。
雨樓即事
作者：顧逢
朝代：宋

客久顔容改，羞開古鏡奩。
瘦添清骨相，老減白髭髯。
雲暗山無塔，樓空雨一簾。
休官歸去後，疏散似陶潛。
雨窗即事
作者：顧逢
朝代：宋

羞將鐵硯磨，萬事總談何。
斷酒除狂興，看書起睡魔。
霜林秋色慘，山館雨聲多。
安得乘漁艇，空江掛綠蓑。
雨邊對菊
作者：顧逢
朝代：宋

一片東籬菊，凄凉風雨邊。
花雖黄似舊，髮更白於前。
把酒傷今日，登高憶去年。
淵明曾作令，相對亦無錢。
雪中同鄭所南訪趙溪梅
作者：顧逢
朝代：宋

移宅雖然遠，携筇到兩回。
只知相別去，不道又重來。
溪鯽和冰煮，鄰醅带雪開。
詩家堪入畫，滿眼玉樓臺。
雪夜懷趙存我碧瀾潛心三昆仲
作者：顧逢
朝代：宋

坐久冰生硯，無聊撚白髭。
友朋上心處，風雪打頭時。
夜永孤燈共，天寒一雁知。
兒童來膝下，撥火覓蹲鴟。
雪夜枕上
作者：顧逢
朝代：宋

客樓臨水際，轉覺夜寒生。
欹枕天將曉，搜詩睡不成。
雪多添月色，風近遠鐘聲。
却喜心無事，梅花紙帳清。
雪後尋梅
作者：顧逢
朝代：宋

尋梅不憚路程賒，行遍山邊與水涯。
幾處樹頭殘雪在，只疑昨夜又開花。
雪後月夜登樓
作者：顧逢
朝代：宋

雪屋凝寒凍不流，碧天如水似中秋。
一樓月色無人共，聽盡鐘聲未下樓。
雲邊偶成·其一
作者：顧逢
朝代：宋

彭殤皆定數，萬事轉頭非。
不悟身如寄，安知死是歸。
世情趨馬首，道眼識鶉衣。
堪笑磻磎老，皤然立釣磯。
雲邊偶成·其二
作者：顧逢
朝代：宋

達者由來少，機心肯暫停。
幾家纔富貴，中道又凋零。
白髮人間寶，黄金水上萍。
無錢陶靖節，醉眼不曾醒。
雷峰寺聽琴
作者：顧逢
朝代：宋

盡日山窗下，松風細細吹。
喜於同坐處，樂在聽琴時。
幽几靜相對，斜陽過不知。
江湖襟誼好，臨別問來期。
靈隠觀風亭雪磯小酌
作者：顧逢
朝代：宋

林巒深密地，怪石紫苔存。
留得巉巖勢，全無斧鑿痕。
浮雲沉水底，落葉走山根。
最喜傾杯處，高僧遇老溫。
題厲竹溪詩稿
作者：顧逢
朝代：宋

覓句如禪定，君應入悟門。
淡中真有味，空處妙難言。
下字去花草，讀書爲本根。
莫疑知者少，清氣入乾坤。
題可耕漁處
作者：顧逢
朝代：宋

自得田園趣，臨溪屋數椽。
最堪犂釣處，只在水雲邊。
細雨歸莊犢，斜陽曬網船。
烹鮮供一飽，垂老正相便。
題善權寺
作者：顧逢
朝代：宋

英臺修讀地，舊刻字猶存。
一閣出霄漢，萬松連寺門。
洞深雲氣冷，池淺鹿行潭。
山下流來水，風雷日夜喧。
題山居圖
作者：顧逢
朝代：宋

展卷擬曾到，柴門非一灣。
抱琴隨白鶴，坐石看青山。
隠者有餘樂，貴人無此閒。
更須添數筆，著我在其間。
題徐容齋先生愛蘭軒
作者：顧逢
朝代：宋

入得善人室，塵凡一洗空。
三閭心上事，九畹國香中。
坐對清幽地，時來旎□風。
紛紛桃與李，不與此花同。
題方家峪劉寺山門
作者：顧逢
朝代：宋

灑墨起雲端，神威聳衆觀。
直疑鮮甲動，相對骨毛寒。
瞠目真如活，騰空似不難。
傳聞風雨夜，雷電遶闌干。
題直上天津
作者：顧逢
朝代：宋

欲向銀河去，唐家有畫船。
更無風浪險，竟到斗牛邊。
笑傲瓊樓上，歌吟玉宇前。
乘槎今有便，不必羨張騫。
題良玉上人十老詩卷
作者：顧逢
朝代：宋

展開此卷便開顔，十老詩無一字閒。
多少工夫難及處，幾年吟得到其間。
題虎邱
作者：顧逢
朝代：宋

此山雖小衆山尊，半近吳城半近村。
一壑風烟龍窟宅，滿堂巾盔佛兒孫。
生公說法臺空在，陸羽煎茶井不存。
喚起幽人無限意，塔鈴獨語到黄昏。
題詩境樓
作者：顧逢
朝代：宋

白晝鈎簾坐，湖山靜裏看。
分明吟世界，盡在此闌干。
妙處寫不就，題來句轉難。
幾回風雪際，遥憶灞橋寒。
題趙蒙齋子山居詩集
作者：顧逢
朝代：宋

用書全不覺，地步有餘寬。
如此自然句，還須識者觀。
空中圓未易，妙處到尤難。
草聖更奇特，龍蛇走一般。
題風雨樓
作者：顧逢
朝代：宋

湖上晴看好，雨中猶更奇。
無窮憑檻趣，正是捲簾時。
鷗鷺飛相失，山林晚不知。
烟雲多變態，難畫亦難詩。
飛來峰猿
作者：顧逢
朝代：宋

天竺如巴峽，畫圖無此奇。
掛藤伸黑臂，剝果餧黄兒。
孤影池中夜，三聲月下時。
倚闌僧不去，應是苦於詩。
鰲山下燈市即事
作者：顧逢
朝代：宋

元夕牌燈大字題，高懸綵架果然奇。
鰲山山下人來往，只聽笙歌不看詩。
鴛鴦梅
作者：顧逢
朝代：宋

似厭沙頭睡，來棲隴樹中。
一花飛夜雨，雙子倚東風。
冰雪芳心共，池塘舊夢同。
只愁羌笛響，驚散曉林空。
黄醫諭求菊存詩
作者：顧逢
朝代：宋

門前三徑在，瀟灑傍林塘。
何事惟栽菊，其家本姓黄。
嚴霜堅晚節，細雨潤幽香。
指下誰能及，多收起死方。
史雲麓先生席上贈顧梅山
作者：顧逢友
朝代：宋

五字詩名著少年，端嘉諸老喜相傳。
幾回春雨堂中醉，笑拍闌干月正圓。
御覽所同顧君際檢書
作者：顧逢友
朝代：宋

金鎖朱門次第開，萬籤黄冊絕塵埃。
此中亦有先生稿，應是曾經御覽來。
題吳田園雜興詩
作者：顧逢友
朝代：宋

一卷田園雜興詩，世人傳誦已多時。
其中字字有來處，不是箋來不得知。
顧君際號梅山
作者：顧逢友
朝代：宋

數畝蕭疏一徑寬，散飛香雪遍林端。
應思處士橋邊路，吟遶橫枝月影寒。
顧君際近集
作者：顧逢友
朝代：宋

有詔曾求魏仲先，草堂飛鶴避茶烟。
晚營餒鬼今何限，弱冠詩名六十年。
神劍頌呈勇禪師
作者：顯首座
朝代：宋

凜凜寒光出匣時，乾坤閃爍耀潜輝。
當鋒坐斷毗盧頂，更有何妖作是非。
书邓先生石几
作者：项传
朝代：宋
体裁：五言绝句

昔闻河上公，今见濠上翁。姓名氏时易，道德经解同。
冷清生活与赋拙何异围棋酌酒其乐无涯再得一律
作者：项大受
朝代：宋

□带无遗赏，寻盟乳洞仙。
万山如玉立，三穴自珠联。
局外棋尤审，杯余酒更传。
回头笑牛女，虹气直衝天。
冷清生活与赋拙何异围棋酌酒其乐无涯再得一律
作者：项大受
朝代：宋

□带无遗赏，寻盟乳洞仙。万山如玉立，三穴自珠联。局外棋尤审，杯馀酒更传。回头笑牛女，虹气直冲天。
宝祐甲寅巧夕陪赵帘溪游乳洞时秋意已□俗尘顿洗西畴项大受谩赋一诗以纪岁月
作者：项大受
朝代：宋
体裁：古风

三洞相连等贯珠，高秋登览兴何如。安得□借世人□，仙境宁嫌释氏居。□甚□宜深避□，□然剩喜共逃虚。重游未必欢□□，石上聊得岁月书。
山中忆兄弟
作者：项容孙
朝代：宋
体裁：五言律诗

鸿雁不成行，飘零岁月长。一身三处梦，五夜九回肠。积雪欺茅屋，孤灯照锦囊。何当听夜雨，却话此凄凉。
又和酴醾韵
作者：项寅宾
朝代：宋

天遣司花宝笈开，鲛绡散剪碧云堆。芳根移自蚕丛远，薰酿曾随凤诏来。祇恐飘风撼新竹，却惊残雪触苍苔。水仙欲逞幽香压，山谷似无诠品才。
又和酴醾韵
作者：项寅宾
朝代：宋

天遣司花宝笈开，鲛绡散翦碧云堆。
芳根移自蚕丛远，熏酿曾随凤诏来。
祇恐飘风撼新竹，却惊残雪触苍苔。
水仙欲逞幽香压，山谷似无诠品才。
和范至能元日
作者：项寅宾
朝代：宋
体裁：五言律诗

献岁身留外，思家恨满中。桃符禳厉鬼，椒酒劝仙童。出谒凭羸马，题书附去鸿。青春应时节，斗柄夜摇东。
和郑逢辰元宵韵
作者：项寅宾
朝代：宋

忆昔先皇赏露台，鳌山半影落蓬莱。
羣芳欲识龙颜喜，双阖时瞻雉扇开。
十里仙香蒙碧雾，六宫韶乐隠新雷。
神仙旧事浑如梦，只有春风每岁催。
和郑逢辰元宵韵
作者：项寅宾
朝代：宋

忆昔先皇赏露台，鳌山半影落蓬莱。群芳欲识龙颜喜，双阖时瞻雉扇开。十里仙香濛碧雾，六宫韶乐隐新雷。神仙旧事浑如梦，只有春风每岁催。
雪
作者：项寅宾
朝代：宋
体裁：七言律诗

冻云同色坠飞霙，送腊迎春一岁成。但见红花洗芳面，那闻黄竹度新声。密移琼室祥光满，倒泻银河白浪平。已属画师图此景，炎蒸相对卧桃笙。
便桥泊舟
作者：项诜
朝代：宋
体裁：古风

身寄一叶舟，扰扰又行役。不知寒袭人，但觉酒无力。霜剥岸石裂，风激水波逆。望眼浩无涯，远山相对碧。
句
作者：顾临
朝代：宋

雨中林学士，柏下顾将军。
和孔司封题蓬莱阁
作者：顾临
朝代：宋
体裁：七言律诗

万壑千岩满数楹，当中秦望翠开屏。朝游箫吹闻仙乐，夜散灯光堕列星。聊寄蘧庐消白日，何须扁舸到沧溟。飘然赋此得真意，直欲乘空御鹤翎。
送程给事知越州
作者：顾临
朝代：宋

飘飘清骨倦黄扉，想见蓬莱出一麾。流壑秀岩饶胜赏，过家上冢喜频归。如淮公酿年来富，斗虎巨螯秋正肥。张翰思鲈方鼓颔，都门将别欲东飞。
送程给事知越州
作者：顾临
朝代：宋

飘飘清骨倦黄扉，想见蓬莱出一麾。
流壑秀岩饶胜赏，过家上冢喜频归。
如淮公酿年来富，鬬虎巨螯秋正肥。
张翰思鲈方鼓颔，都门将别欲东飞。
题静照堂
作者：顾临
朝代：宋
体裁：古风

踏暑夏日长，履霜冬日短。乞诗贲新堂，经年不辞缓。虚室莓苔青，客衣尘土满。自矜非俗求，容色长衎衎。盈箧宝珠玑，东归春正暖。静照名已传，主人宜亦反。
驾幸太学
作者：顾临
朝代：宋

五纪寥寥旧典章，一朝清跸下胶庠。
旗常日月随天转，文武衣冠列宿行。
拜老徒烦嗟汉室，谈经戒逸慕周王。
已叨法从陪临幸，赓咏虞廷喜载扬。
驾幸太学
作者：顾临
朝代：宋

五纪寥寥旧典章，一朝清跸下胶庠。旗常日月随天转，文武衣冠列宿行。拜老徒烦嗟汉室，谈经戒逸慕周王。已叨法从陪临幸，赓咏虞廷喜载飏。
晓云峰
作者：顾冈
朝代：宋

一夜乾坤雨乍晴，归云无数宿苍屏。白衣已晒青山晓，茅屋主人犹未醒。
晓云峰
作者：顾冈
朝代：宋

一夜干坤雨乍晴，归云无数宿苍屏。
白衣已晒青山晓，茅屋主人犹未醒。
虞美人
作者：顾卞
朝代：宋
体裁：词

帐前草草军情变。月下旌旗乱。褫衣推枕惜离情。远风吹下楚歌声。正三更。抚鞍欲上重相顾。艳态花无主。手中莲萼凛秋霜。九泉归路是仙乡。恨茫茫。
虞美人·帐前草草军情变
作者：顾卞
朝代：宋
体裁：词

帐前草草军情变。月下旗旌乱。褫衣推枕惜离情。远风吹下楚歌声。正三更。抚鞍欲上重相顾。艳态花无主。手中莲萼凛秋霜。九泉归路是仙乡。恨茫茫。
经由天台刘阮洞以雨作不及游
作者：顾士龙
朝代：宋

松形夭矫学悄鸾。怪石苍岩藓晕团。
地僻不容人迹到，云深更觉客衣单。
春归不见桃干树，月冷空馀水一滩。
欲问神仙向何处，山风吹雨作朝寒。
经由天台刘阮洞以雨作不及游
作者：顾士龙
朝代：宋

松形夭矫学飞鸾，怪石苍崖藓晕团。
地僻不容人迹到，云深更觉客衣单。
春归不见桃干树，月冷空余水一滩。
欲问神仙向何处，山风吹雨作朝寒。
经由天台刘阮洞以雨作不及游
作者：顾士龙
朝代：宋

松形夭矫学飞鸾，怪石苍崖藓晕团。地僻不容人迹到，云深更觉客衣单。春归不见桃干树，月冷空馀水一滩。欲问神仙向何处，山风吹雨作朝寒。
西峰山
作者：顾士龙
朝代：宋

三十六溪清浅水，二十四重高下山。
卓锡自地风雨厄，不然俗驾便须还。
西峰山
作者：顾士龙
朝代：宋
体裁：七言绝句

三十六溪清浅水，二十四重高下山。卓锡自无风雨厄，不然俗驾便须还。
蝶恋花·春江暖涨桃花水
作者：顾德辉
朝代：宋

陈浩然招游观音山，宴张氏楼。徐姬楚兰佐酒，以琵琶度曲。郯云台为之心醉。口占戏之。
春江暖涨桃花水。画舫珠帘，载酒东风里。四面青山青似洗，白云不断山中起。
过眼韶华浑有几。玉手佳人，笑把琶琶理。枉杀云台标内史，断肠只合江州死。